title: HMS Wallace (D20)

text: "HMS Wallace" valittiin 1938 muutettavaksi ilmatorjuntasaattajaksi (WAIR), minkä seurauksena se siirrettiin Devonportin telakalle. Alukselta poistettiin torpedoputket ja sen kaikki 4,7 tuuman tykit siirrettiin maihin, komentosilta rakennettiin uudelleen ja etukansi mataloitettiin. Alukselle asennettiin kaksi kaksiputkista nelituumaista Mk XIX tornia sekä kaksi neliputkista kaksinaulaista asennettiin aiemman Y-tornin paikalle. Torpedoputkien vapaaksi jättämään tilaan asennettiin nelipiippuiset konekiväärit ja sillan siivekkeille 20 millimetrin Oerlikon ilmatorjuntatykit. Sen elektroniikkajärjestelmä koostui tyyppien 272 ja 291 tutkista. Alus palasi 14. kesäkuuta telakalta toisarvoisiin tehtäviin ja se oli pääosin reservissä. Sodan uhan lisääntyessä alus määrättiin elokuussa palvelukseen sodanajan sijoituspaikkaansa Rosythiin.


title: HMS Wallace (D20)

text: "HMS Wallace" suojasi vuoden 1939 lopun ja 1940 itärannikon saattueita. Alus osallistui kesäkuussa Lowestoftin edustalla taisteluun Saksan laivaston miinalaivoja vastaan. Alus suojasi 6. tammikuuta 1941 rannikkosaattuetta FS95 Pohjanmerellä, jonka aikana se joutui Saksan ilmavoimien Junkers Ju 88 ja Dornier Do 17 koneiden hyökkäyksen kohteeksi.


title: HMS Wallace (D20)

text: "HMS Wallace" määrättiin toukokuussa huoltoon, jonka aikana alukselle asennettiin ilmatorjunnantulenjohtotutka tyyppiä 285 ja merivalvontatutka tyyppiä 271. Se palasi elokuussa palvelukseen itärannikon saattueiden suojaksi.


title: HMS Wallace (D20)

text: "HMS Wallace" taisteli 14. maaliskuuta 1942 Saksan laivaston E-veneitä vastaan suojatessaan saattuetta FN55 yhdessä "HMS Pytchleyn" ja "HMS Holdernessin" kanssa. Alus määrättiin huhtikuussa suojaamaan Ruotsin satamista paenneiden rahtialusten Pohjanmeren ylitys (operaatio Performance).


title: HMS Wallace (D20)

text: "HMS Wallace" määrättiin tukemaan liittoutuneiden maihinnousua Sisiliaan (operaatio Husky). Alus siirtyi kesäkuussa Clydeen suojatakseen saattueen WS31/KMF17 samalla Välimerelle. Saattue aloitti matkansa 21. kesäkuuta, jolloin sen suojana olivat "HMS Wallacen" lisäksi "HMS Arrow", "HMS Blankney", "HMS Brecon", "HMS Blencathra", "HMS Brissenden", "HMS Hambledon", "HMS Ledbury", "HMS Mendip", "HMS Viceroy", "HMS Witherington" ja "HMS Woolston". "HMS Wallace" suojasi saattuetta KMF17 sen erottua 25. kesäkuuta saattueesta WS31, joka jatkoi matkaansa kohti Freetownia. Alus saapui 27. kesäkuuta saattueen mukana Algeriin.


title: HMS Wallace (D20)

text: "HMS Wallace" aloitti 7. heinäkuuta matkan Bônen niemimaalta suojaten saattuetta KMS18. Alus erkani pari päivää myöhemmin saattueesta KMF18 tankatakseen. Se liittyi 10. heinäkuuta 5. Saattajaryhmään ilmasuojaksi maihinnousualue "HMS Bark Westille". Alus kärsi ilmahyökkäyksissä vaurioita.


title: HMS Wallace (D20)

text: "HMS Wallace" palasi Sisilian operaatioiden päätyttyä itärannikon saattueiden suojaksi. Alukselle asennettiin vuoden 1942 lopulla tyypin 285 tulenjohtotutka sekä HACS tulenjohtojärjestelmä. Vuoden 1944 puolivälissä aluksen konekiväärit korvattiin 20 millimetrin ilmatorjuntatykeillä ja samalla niiden määrää lisättiin kahdella.


title: HMS Wallace (D20)

text: "HMS Wallace" kolaroi 16. maaliskuuta 1945 Humberin edustalla "HMS Farndalen" kanssa. Alus siirrettiin 12. huhtikuuta korjaamatta reserviin ja se määrättiin heinäkuussa 1945 poistettavaksi palveluksesta. Se sijoitettiin maaliskuussa poistolistalle. Alus myytiin 20. maaliskuuta romutettavaksi Clayton and Davielle Dunstoniin, jonne se saapui 27. maaliskuuta.


title: Beau Mirchoff

text: William Beau Mirchoff (s. 13. tammikuuta 1989) on yhdysvaltalais-kanadalainen näyttelijä, joka tunnetaan parhaiten rooleistaan Danny Bolenina televisiosarjassa "Täydelliset naiset" ja Matty McKibbeninä televisiosarjassa "Awkward".


title: Beau Mirchoff

text: Beau Mirchoff syntyi 13. tammikuuta 1989 Seattlessa, Washingtonissa, ja muutti kaksi päivää myöhemmin perheensä mukana Kanadaan, Victoriaan Brittiläisessä Kolumbiassa. Hänen isänsä Bill on jalkahoitaja ja äitinsä Kelly kotiäiti. Hänellä on isoveli Luke (s. 1985), joka pelaa haavipalloa, sekä pikkusisko Raeanna (s. 1992), jonka ansiosta hän aloitti näyttelemisen. Mirchoff on aina rakastanut ulkoilua veneilystä ja kalastuksesta patikointiin ja retkeilyyn.


title: Beau Mirchoff

text: Mirchoff huomattiin ensimmäisen kerran näytelmästä "Bubbly Stilskin", jossa esiintyivät myös Kevin Clarke, Desmond Cronin ja Jaryd Olson. Mirchoffin ensimmäinen sivuosarooli oli elokuvassa "Scary Movie 4", jossa hän näytteli Robbie Ryan -nimistä hahmoa. Hän on esiintynyt myös CBC:n televisiosarjassa "Sydänmailla", joka kuvataan Kanadassa. Mirchoff on myös näytellyt Bulgariassa kuvatussa elokuvassa "Grudge 3".


title: Beau Mirchoff

text: Mirchoff liittyi vuonna 2009 televisiosarjan "Täydelliset naiset" näyttelijäkaartiin esittämään hahmoa nimeltä Danny Bolen.


title: Alice McKennis

text: Alice McKennis (s. 18. elokuuta 1989 Glenwood Springs, Colorado) on yhdysvaltalainen alppihiihtäjä.


title: Alice McKennis

text: Alppihiihdon maailmancupissa McKennis on kilpaillut kaudesta 2008–2009 lähtien. Hänen ensimmäinen kilpailunsa maailmancupissa oli 5. joulukuuta 2008 Kanadan Lake Louisessa käyty syöksylasku. Ensimmäisen voittonsa ja sijoituksen kolmen parhaan joukkoon hän saavutti Sankt Antonin syöksylaskussa tammikuussa 2013. Ennen tätä hän oli ollut maailmancupissa parhaimmillaan seitsemäs. Hän sijoittui kolmanneksi Åren maailmancupfinaalin syöksylaskussa 2018.


title: Alice McKennis

text: Nuorten MM-kilpailuissa Saksan Garmisch-Partenkirchenissä 6. maaliskuuta 2009 McKennis oli syöksylaskun neljäs. Schladmingin MM-kilpailuissa 2013 hän sijoittui syöksylaskussa 17:nneksi. Pyeongchangin olympialaisissa 2018 hän oli syöksylaskussa viides ja supersuurpujottelussa 16:s.


title: Hattie Jacques

text: Hattie Jacques, oik. Josephine Edwina Jaques (7. helmikuuta 1922 Sandgate, Kent – 6. lokakuuta 1980 Kensington, Lontoo) oli brittiläinen näyttelijä.


title: Hattie Jacques

text: Teatterissa Jacques esiintyi vuodesta 1944 alkaen. Radiossa hän näytteli muun muassa komediasarjoissa "It's That Man Again" (1948–1949) ja "Educating Archie" (1950–1954). Jacques kuului Carry On -komediaelokuvasarjan vakionäyttelijöihin. Jacquesin puoliso oli näyttelijä John Le Mesurier.


Keski-Ródoksen ja Líndoksen, Mesanagróksen ja Kattavía–Prasonísin alueiden kansainvälisesti tärkeä lintualue (IBA) () on lintualue Kreikalle kuuluvalla Ródoksen saarella Egeanmeren kaakkoisosassa. Alueen koko on noin hehtaaria ja korkeuseroiltaan se on 0– metrin korkeudessa.


title: Keski-Ródoksen ja Líndoksen, Mesanagróksen ja Kattavía–Prasonísin alueiden kansainvälisesti tärkeä lintualue

text: IBA-alueeseen kuuluu sen nimen mukaisesti alueita Ródoksen saaren keskiosasta sekä Líndoksen, Mesanagróksen ja Kattavía–Prasonísin alueista. Alue on suojeltu IBA-kriteereiden B2, B3 ja C6 mukaan.


text: Alueella on havumetsää, macchia- ja garigue-pensaikkoa. Alueen elinympäristöt prosentteina: pensasaro , ihmisen muokkaama maasto , rannikko/kallio/kivikko , metsä , ruohoalue ja kosteikot (sisämaa) . Maankäyttö ja peittävyys prosentteina: maatalous , käyttämätön , matkailu , kaupunki, teollisuus ja liikenne .


text: IBA-alueesta kuuluu myös hehtaaria villieläinten suojelualueeseen. Lisäksi osa IBA-alueesta on myös erilaisten suojeluohjelmien kattamaa aluetta. Alueen suurimmat uhat ovat maastopalot, metsästys, lisääntyvä matkailu ja infrastruktuurin kehittyminen.


text: Keltapäähaukalla oli vuonna 1996 1–3 pesivää paria alueella, arohiirihaukalla vuonna 1997 15–25 pesivää paria. Lisäksi suojelun kannalta keskeisiä lajeja ovat alueella yleiset kyläpöllönen, minervanpöllö ja ruostekurkkusirkku.


title: Kamppailu vapaudesta

text: Seitsemän tassua ja Penny: Kamppailu vapaudesta on kolmas itävaltalaisen kirjailijan Thomas Brezinan kirjoittamasta Seitsemän tassua ja Penny -kirjasarjasta.


title: Karen McCluskey

text: Karen McCluskey (o.s. Simmons) on fiktiivinen hahmo ABC:n televisiosarjassa "Täydelliset naiset". Hahmoa esittää Kathryn Joosten, joka voitti roolistaan Emmy-palkinnot vuosina 2005 ja 2008.


title: Karen McCluskey

text: Karen McCluskey esiteltiin sarjassa yhtenä Wisteria Lanen asukkina. Jaksossa "Libe Alone and Like It" selviää, että hän sairastaa vaikeaa niveltulehdusta ja kuinka Lynette auttaa häntä tämän kaaduttua ennen kuin kaksikosta tuli hyviä ystäviä. Rouva McCluskey tunnetaan naapuruston riidanhaluisena vanhana naisena, joka aiheuttaa mennen tullen riitaa ja kaaosta. Rouva McCluskey on kuitenkin syvällä sisimmässään erittäin kiltti nainen täynnä rakkautta. Kaudella paljastettiin myös, että hänellä oli poika joka kuoli 12-vuotiaana. Rouva McCluskey tarjoutui vahtimaan Scavojen lapsia, mutta Lynette torjui tarjouksen pitäen McCluskeyta "muinaisena". Koko sarjan ajan häntä kutsutaan Karenin sijaan rouva McCluskeyksi.


title: Karen McCluskey

text: Rouva McCluskey antoi vahingossa Lynetten työkaverille sähköshokin luullen tämän aikovan kidnapata Lynetten lapset. Jaksossa 15 hän löysi Breen sammuneena talonsa etupihalta ja sanoi Lynettelle Breen olleen humalassa vahtiessa tämän lapsia. Breen alkoholiongelma paransi rouva McCluskeyn suhdetta Lynetteen, tämän saadessa vahtia Scavojen lapsia Breen sijaan. Kauden loppua kohden hän tuki Lynettea, joka seurasi miestään Tom Scavo Atlantic Cityyn saadakseen selville Tomin mahdollisesta toisesta naisesta.


title: Karen McCluskey

text: Kolmannella kaudella rouva McCluskeysta tuli näkyvämpi osa sarjaa, hahmon liittyessä usein sosiaalisiin rooleihin ja ystävystyessä jopa Edie Brittin kanssa. Bree Hodgen erkaantuneen tarinan vuoksi McCluskey nähtiin usein muiden kolmen pääkotirouvan kanssa. Jaksossa "Liaisons" paljastettiin, että rouva McCluskeylla on itselläänkin salaisuus; hänellä säilyttää kuolleen miehensä Gilbertin ruumista kellarinsa pakastimessa. Seuraavassa jaksossa karen murtaa kätensä ja joutuu sairaalaan. Samaan aikaan ensin Parker Scavo ja sitten Ida Greenberg löytävät Gilbertin ruumiin. Karen onnistuu saamaan Parkerin pysymään hiljaa, mutta Ida menee poliisin puheille jolloin Karen joutuu vankilaan. Rouva McCluskey joutuu kaupungin puheenaiheeksi sanan levitessä. Paikalliset lapset alkavat kiusasta häntä heittämällä munia talon seiniä päin ja maalamalla sanan "Noita" tämän ulko-oveen. Lynette vaihtaa lastenvahtia pitääkseen Karenin erossa lapsistaan, mutta Parker jatkaa tämän puolustamista ja pyytää Karenia kertomaan totuuden. Karen menee Traversin syntymäpäiville ja paljastaa tekonsa. Rouva McCluskey selittää tulleensa kotiin viikonloppumatkalta ja löytäneensä Gilbertin kuolleena. Odottaessaan aamuun soittaakseen hautaustoimistoon, Karen tarkisti Gilbertin eläkejärjestelyt ja huomasi tämän jättävän koko omaisuutensa ex-vaimolleen. Pelätessään menettävänsä kaiken rouva McCluskey piti ruumista pakastimessa. Lynette palkkasi rouva McCluskeyn takaisin lastenvahdiksi ja kertoi tälle perheen kaivanneen tätä jolloin rouva McCluskey myönsi kaivanneensa itsekin Scavoja.


title: Karen McCluskey

text: Rouva McCluskey kyselee Katherine Mayfairin grillijuhlissa tämän vuosien takaisen lähdön syytä, jolloin Katherine järkyttyy ajatellessaan tämän muistavan liikaa. Selviää, että Karen tapasi vahtia Katherinen tytärtä Dylania ja tiesi asioita tämän isästä, vaikka jopa Dylan väittää isänsä jättäneen perheen ollessaan vauva.


title: Karen McCluskey

text: Karen antaa myöhemmin mielipiteensä uusien naapureiden Bobin ja Leen suihkulähteestä sanoen sen olevan "paska". Kun Katherine ja Lynette pyrkivät molemmat kodinomistajien yhdistyksen puheenjohtajaksi Karen antaa äänensä Lynettelle, mutta Katherine voittaa silti.


title: Karen McCluskey

text: Jaksossa "Something's Coming" rouva McCluskey kutsuu vastentahtoisesti Lynetten perheineen kotiinsa suojaan tornadolta. Mutta kutsuessaan Ida Greenbergun ja tämän lemmikkikissa Tobyn asiat mutkistuvat Lynetten miehen ollessa kissoille allerginen. Lynette yrittää salakuljettaa Tobyn ulos, mutta Karen saa Lynetten kiinni itse teossa. Lynette syyttää Karenin valitsevan mieluummin kissan kuin Tomin, jolloin ulko-ovi aukeaa ja Toby karkaa. Karenin yrittäessä saada Toby takaisin taloon, Lynette saa tämän kiinni ja näkee tornadon olevan tulossa. He yrittävät ehtiä takaisin taloon, mutta menevät lopulta Lynetten kotiin ja turvaan kylpyammeeseen. Myöhemmin tornadon mentyä ohi, he astuva ulos ja näkevät rouva McCluskeyn kodin tuhoutuneen täysin.


title: Karen McCluskey

text: Jaksosa "Welcome to Kanawaga" rouva McCluskey näkee Lynetten lapsien ja miehen pelastautuvan, mutta Ida ei selvinnyt. Lynetten ja Karenin pakatessa Idan tavaroita, he päättävät ripotella hänen tuhkat baseball-kentälle, mutta asiat mutkistuvat Idan siskonpojan ja -tyttören saapuessa hakemaan tuhkia. Lynette vaihtaa tuhkat imurin pölypussin sisältöön ja myöhemmin samana iltana Lynette ja Karen ripottelevat tuhkat stadionille.


title: Karen McCluskey

text: Jaksossa "Free" sarja hyppää viisi vuotta ajassa eteenpäin.


title: I Just Can’t Stop Loving You

text: I Just Can’t Stop Loving You on Michael Jacksonin vuonna 1987 julkaistun "Bad"-albumin ensimmäinen single.Cd promo


title: Shannon Bahrke

text: Shannon Bahrke (s. 7. marraskuuta 1980) on yhdysvaltalainen freestylehiihtäjä, lajinaan kumparelasku.


title: Shannon Bahrke

text: Maailmancupissa Bahrke kisasi ensimmäisen kerran tammikuussa 1999. Hän on voittanut seitsemän maailmancupin kisaa, MM-hopeaa (2007), MM-pronssia (2003), olympiahopeaa (2002) ja olympiapronssia (2010).


title: Shannon Bahrke

text: Ensimmäisissä olympiakisoissaan vuonna 2002 Bahrke otti kumparelaskussa hopeaa, toisissa olympiakisoissaan 2006 hän oli kymmenes ja kolmansissa olympiakisoissaan Vancouverissa vuonna 2010 Bahrke otti pronssia Cypress Mountainilla lasketussa kisassa.


title: The Way You Make Me Feel

text: The Way You Make Me Feel on Michael Jacksonin kolmas single Bad-albumilta, ja se julkaistiin vuonna 1987.


title: The Way You Make Me Feel

text: UK singleVisionary single


title: Pohjola-leiri

text: Pohjola-leiri on Suomen jääkiekkoliiton järjestämä vuosittainen harjoitusleiri, jolle kutsutaan ikäluokkansa parhaat pelaajat. Kutsutut pelaajat täyttävät kyseisen vuoden aikana 15 vuotta. Jokainen jääkiekkoliiton kahdeksasta alueesta pitää ensin oman karsintaleirin pelaajille, joista sitten valitaan alueen kiintiön mukaan pelaajat Pohjola-leirille. Leirin joukkueiden muoto on muuttunut vuosien varrella, mutta viime vuosina pelaajat on jaettu sekaisin noin kahdeksaan joukkueeseen, jotka on nimetty menestyneiden suomalaisjääkiekkoilijoiden mukaan ja joiden valmennuksesta ovat vastanneet saman ikäluokkan joukkueista valitut valmentajat.


title: Pohjola-leiri

text: Tällä hetkellä järjestetään Pohjola-leiri vuoden aikana 14 vuotta täyttäville ja Huippu-Pohjola 15 vuotta täyttäville.


title: Pohjola-leiri

text: Leirin päätteeksi valitaan leirin paras pelaaja.


title: Nazem Kadri

text: Nazem Kadri (s. 6. lokakuuta 1990 London, Ontario, Kanada) on kanadalainen jääkiekkoilija, jolla on vuoteen 2013 ulottuva tulokassopimus NHL-joukkue Toronto Maple Leafsin kanssa. Kadri on joukkueen ykkösvaraus vuodelta ja oli koko varaustilaisuuden seitsemäs. Hänellä on libanonilaiset sukujuuret.


title: Nazem Kadri

text: Kadri pelasi OHL:ssä edelliset vuodet 2006–2010 edustaen Kitchener Rangersia ja London Knightsia. Hän voitti liigan mestaruuden Kitchenerin riveissä vuonna 2008.


title: Nazem Kadri

text: Kadri teki kolmivuotisen tulokassopimuksen Maple Leafsin kanssa 6. heinäkuuta 2009. Hän pelasi kauden 2009–2010 vielä lähinnä London Knightsissa, mutta pääsi myös debytoimaan Maple Leafsissa 8. helmikuuta San Jose Sharksia vastaan pikakomennuksella, kun Christian Hanson ja Fredrik Sjöström loukkaantuivat. Kadri valittiin kauden päätteeksi OHL:n toiseen tähdistökentälliseen.


title: Nazem Kadri

text: Kaudella 2010–2011 Kadri pelasi 29 NHL-ottelua tehoin 3+9=12. Suurimman osan kaudestaan hän pelasi kuitenkin Toronto Marliesissa.


title: Nazem Kadri

text: Kadri pelasi alle 20-vuotiaiden MM-kilpailuissa 2010 ja voitti hopeaa.


title: Nazem Kadri

text: Kadri on muslimi ja hän on kaikkien aikojen toinen NHL:ään varattu muslimi Ramzi Abidin jälkeen. Kadri on kaikkien aikojen neljäs libanonilaisjuuret omaava NHL-pelaaja. Häntä ennen NHL:ssä on pelannut myös John Hanna, Alain Nasreddine ja Ed Hatoum.


title: Hannah Kearney

text: Hannah Kearney (s. 26. helmikuuta 1986) on yhdysvaltalainen freestylehiihtäjä, joka kilpailee kumparelaskussa.


title: Hannah Kearney

text: Arvokilpailuista Kearney on voittanut olympiakultaa ja -pronssia sekä kahdeksan MM-mitalia. Ensimmäisissä olympiakisoissaan Torinossa 2006 hän oli kumparelaskussa 22:s. Toisissa olympiakisoissaan Vancouverissa 2010 Kearney voitti kultamitalin Cypress Mountainilla lasketussa kisassa. Kolmansissa olympiakisoissaan Sotšissa 2014 hän saavutti pronssia. MM-kisoissa Kearney on saavuttanut kultaa kumparelaskussa Rukalla 2005 ja Vossissa 2013 sekä parikumparelaskussa Kreischbergissä 2015, hopeaa kumparelaskussa Deer Valleyssa 2011 ja Kreischbergissä 2015 sekä pronssia parikumparelaskussa Inawashirossa 2009, Deer Valleyssa 2011 ja Vossissa 2013.


title: Hannah Kearney

text: Maailmancupissa Kearney kilpaili ensimmäisen kerran tammikuussa 2003. Hän on voittanut 46 maailmancupin osakilpailua ja ollut palkintokorokkeella 71 kertaa (13.12.2015 mennessä). Kausilla 2010–2011, 2011–2012, 2013–2014 sekä 2014–2015 hän on voittanut maailmancupin kokonaiskilpailun. Kumparelaskun maailmancupin hän on voittanut kausina 2008–2009, 2010–2011, 2011–2012, 2012–2013, 2013–2014 sekä 2014–2015.


title: Uunitoukka

text: Uunitoukka ("Thermobia domestica", joskus myös "Thermophila furnorum" tai "Lepismodes inquilinus") on pieni toukkasukahäntäisiin kuuluva haittaeläimenä pidetty hyönteinen, jota esiintyy ympäri maailman. Uunitoukan ruumis on noin 8 mm, ja sen kokonaispituus voi olla jopa 20 mm. Se muistuttaa yleisempää sokeritoukkaa, mutta se on sitä hieman suurempi, tummemman värinen ja leveämpi ja sen sivuilla on keltaista karvaa.


title: Uunitoukka

text: Uunitoukat viihtyvät korkeissa lämpötiloissa ja vaativat jonkin verran kosteutta. Siksi ne ovat yleisiä muun muassa leipomoiden lämmityslaitteiden ja uunien läheisyydessä. Ulkosalla uunitoukkia voi löytää lämpimiltä seuduilta kivien, lehtiaineksen ja muun bioaineksen alta. Suomessa uunitoukkaa on tavattu 1930-luvulta lähtien, mutta se on selkeästi sokeritoukkaa harvinaisempi. Asuintaloissa se on suhteellisen harvinainen, koska se tarvitsee lisääntyäkseen korkeita lämpötiloja..


title: Uunitoukka

text: Uunitoukat syövät laajalti erilaisia hiilihydraatteja ja tärkkelyspitoisia aineita, kuten jauhoja ja kirjojen liimaa. Yksilöt kykenevät selviämään vuodenkin ilman ravintoa. Uunitoukat ovat sukulaisensa sokeritoukan tavoin enimmäkseen harmittomia, joskin ne voivat sotkea ruokia, vahingoittaa papereita ja tahria vaatteita. Uunitoukkia on aikoinaan voinut olla suuria populaatioita kartonkitehtaissa, joissa on käytetty tärkkelyspitoisia liima-aineita. Se voi syödä myös puuvillaa, silkkiä ja viskoosia.


title: Uunitoukka

text: Uunitoukkanaaraat alkavat munia 1½−4½ kuukauden ikäisinä, jos lämpötila on noin 32–41 °C. Uunitoukat kuoriutuvat nymfeiksi 12-13 päivän jälkeen ja niiden kehittyminen täysikasvuisiksi voi kestää 4 kuukautta. Uunitoukkia voi siis kehittyä useampia sukupolvia vuoden mittaan ja se muodostaa esiintyessään isoja populaatioita. Uunitoukkaa voidaan torjua pyretriinisumutteilla.


title: Aiko Uemura

text: Aiko Uemura (s. 9. joulukuuta 1979 Itami, Hyōgo) on japanilainen freestylehiihtäjä, joka kilpailee kumparelaskussa.


title: Aiko Uemura

text: Maailmancupissa Uemura kilpaili ensimmäisen kerran maaliskuussa 1996. Hän on voittanut kymmenen maailmancupin kilpailua, MM-kultaa kumpareissa ja parikumpareissa vuonna 2009 ja MM-pronssia kumparelaskussa 2001 sekä parikumparelaskussa 2005.


title: Aiko Uemura

text: Uemura on kilpaillut viisissä olympialaisissa. Ensimmäisissä olympiakisoissaan vuonna 1998 hän oli kumparelaskussa seitsemäs, toisissa olympiakisoissaan vuonna 2002 hän oli kuudes, kolmansissa vuonna 2006 hän oli viides, neljänsissä vuonna 2010 neljäs ja viidensissä olympiakisoissaan vuonna 2014 toistamiseen neljäs.


title: Man in the Mirror

text: Man in the Mirror on Michael Jacksonin neljäs single, joka julkaistiin Bad-albumilta vuonna 1988.The single sleeve incorrectly lists the running time for the single mix and instrumental as 4:55.


title: Chloé Dufour-Lapointe

text: Chloé Dufour-Lapointe (s. 2. joulukuuta 1991 Montreal, Quebec) on kanadalainen freestylehiihtäjä, joka kilpailee kumparelaskussa.


title: Chloé Dufour-Lapointe

text: Nuorten MM-kisoissa maaliskuussa 2007 Dufour-Lapointe voitti kultaa parikumparelaskussa ja pronssia kumparelaskussa. MM-kilpailuissa hän on saavuttanut parikumparelaskussa kultaa vuonna 2013 ja hopeaa vuonna 2011. Ensimmäisissä olympiakisoissaan Vancouverissa vuonna 2010 Dufour-Lapointe sijoittui kumparelaskussa viidenneksi. Sotšin talviolympialaisissa 2014 hän sijoittui kumparelaskussa hopealle siskonsa Justinen voittamassa kilpailussa.


title: Chloé Dufour-Lapointe

text: Maailmancupissa Dufour-Lapointe kilpaili ensimmäisen kerran joulukuussa 2007. Hän on voittanut yhden osakilpailun ja sijoittunut 20 kertaa kolmen parhaan joukkoon. Hän sijoittui kumparelaskun maailmancupin pisteissä kolmanneksi kausilla 2013–2014 ja 2014–2015.


title: Chloé Dufour-Lapointe

text: Hänen siskonsa Maxime ja Justine ovat myös kumparelaskijoita.


title: Vappu Tuomioja

text: Vappu Illike Tuomioja (o.s. Wuolijoki, 20. maaliskuuta 1911 Helsinki – 12. huhtikuuta 1998 Helsinki) oli suomalainen kirjailija. Hänen vanhempansa olivat Sulo Wuolijoki ja Hella Wuolijoki. Hän oli naimisissa Sakari Tuomiojan kanssa ja heidän poikansa on Erkki Tuomioja.


title: Viirukiitäjä

text: Viirukiitäjä ("Hyles livornica") on keskikokoinen kiitäjäperhoslaji, jota on tavattu Suomessakin.


title: Viirukiitäjä

text: Ulkonäöltään laji muistuttaa paljon matara- ja tyräkkikiitäjää, mutta keskiruumiin päällä on selvät vaaleat juovat. Lisäksi vaaleanruskeiden etusiipien siipisuonet erottuvat selvästi siivensuntaisina vaaleina juovina. Etusiipien pohjaväri on vaaleanruskea. Keskitäplä on musta ja pistemäinen mutta valkoisen ympäröimä. Takasiipien keskiosa on ruusunpunainen ja ulkoreunasta leveästi musta. Siiven takareunan valkoinen täplä ei juuri erotu. Tuntosarvien kärjet ovat valkoiset ja takaruumiin jokaisen jaokkeen etureuna on sivusta valkoinen. Lisäksi kahden ensimmäisen jaokkeen sivuilla on mustat, neliömäiset laikut. Siipiväli vaihtelee 60–80 mm.


title: Viirukiitäjä

text:
Toukka on pääväriltään musta ja siinä on keltaista kuviointia. Täysikasvuinen toukka on 70–80 mm pitkä.
Viirukiitäjä on Afrikan ja Aasian trooppisten leveysasteiden laji, jonka pysyvän kannan levinneisyys Euroopassa rajoittuu aivan Välimeren tuntumaan. Varsin runsaslukuisena lajina ja ahkerana vaeltajana viirukiitäjän voi kuitenkin kesäkuukausina tavata laajalti Euroopassa. Laji on tavattu Suomessa muutaman kerran, ensimmäisenä Kuopiosta vuonna 1964 aterioimassa leimujen kukilla. Toukkia ei ole koskaan tavattu Pohjoismaissa. Eteläisemmillä elinalueillaan viirukiitäjä lentää helmikuusta lokakuuhun, mutta pohjoisempana toukokuun lopulta lokakuuhun. Suomessa lajia on tavattu heinä-elokuussa.


title: Viirukiitäjä

text: Esiintymisalueellaan laji suosii avointa maastoa, jossa on jonkin verran puita tai pensaita. Se viihtyykin puistoissa, puutarhoissa ja viiniviljelyksillä ja lähtee liikkeelle hämärän laskeuduttua, mutta etenkin vaellusaikaan perhosia voi nähdä jo päivällä. Se liikkuu myös aamuhämärissä. Molemmat sukupuolet tulevat valolle, koiraat hivenen naaraita useammin. Pohjoiseen vaeltaneita yksilöitä voi tavata kaikenlaisissa ympäristöissä, mutta nekin vaikuttavat suosivan avoimia ja kuivia paikkoja ja välttelevän metsiä. Viirukiitäjä on hyvin aktiivisesti liikkuva laji, joka aterioi mielellään voimakastuoksuisilla kukilla.


title: Viirukiitäjä

text: Parittelu kestää muutaman tunnin ja tapahtuu aamuyöllä tai aamuhämärässä. Naaras aloittaa munimisen heti parittelun jälkeen ja munii jopa 1 000 munaa yksitellen tai pieninä ryhminä ravintokasvien lehdille. Toukat aterioivat suorassa auringonpaisteessa ja hämärämmässä tai kosteassa paikassa kasvavat toukat jäävät keskenkasvuisiksi. Toukka on täysikasvuinen elokuussa, mutta lajin leviämistä pohjoiseen estää se, ettei toukka kykene koteloitumaan jos ilman lämpötila on alle 16 °C. Kotelo talvehtii, usein kaksi kertaa. Euroopassa vaeltavista toisen sukupolven yksilöistä ainakin osa on lisääntymiskyvyttömiä


title: Viirukiitäjä

text: Toukka käyttää ravinnokseen monia kasvilajeja, erityisesti viiniköynnöstä ("Vitis vinifera"), hierakoita ("Rumex") ja tatarlajeja ("Polygonum"). Se voi esiintyä viinitarhoissa tuholaisena.


title: Udoralaiset

text: Udoralaiset eli Udoran komit (, ; удорские коми, "udorskije komi") ovat komisyrjäänien alueellinen kansatieteelinen ryhmä. He asuvat Mezenin ja sen sivujoen Vaškan yläjuoksuilla Komin tasavallan Udoran piirissä.


title: Udoralaiset

text: Komeja muutti Vaška- ja Pinega-jokien varsille 1200–1300-luvuilla ja Mezenin yläjuoksulle 1500-luvun alusta lähtien. Vaškalle muutto tapahtui Vytšegdan alajuoksulta ja Mezenille Vym-joen varrelta. Vaškan ja Pinegan seuduilla komeihin sekoittui itämerensuomalaisia tapaileentakaisia tšuudeja ja vepsäläisiä. Näiden kontaktien ja Pinegalta tapahtuneen paluumuuton seurauksena Vaška-joelle muodostui erityinen komiryhmä. Mezenin yläjuoksun ryhmä syntyi venäläisten ja nenetsien sulautuessa komisiirtolaisiin. Vaškalta Mezenille 1600–1700-luvuilla tapahtuneen muuton seurauksena ryhmät lähentyivät toisiaan ja 1800-lukuun mennessä muodostui yhtenäinen Udoran komien ryhmä.


title: Udoralaiset

text: Udoran komeilla on oma murre, jossa on huomattava määrä vepsäläisiä ja venäläisiä lainasanoja. Antropologiselle tyypille ovat ominaisia vienanmereläiset ja itäbalttilaiset piirteet. Tärkeimpiä elinkeinoja olivat 1800-luvun puoliväliin saakka metsästys ja kalastus. Maanviljelyn ja karjanhoidon sekä metsänhakkuun ja muiden kausitöiden merkitys lisääntyi 1900-luvun alkuun tultaessa. Vähäisessä määrässä harjoitettiin myös poronhoitoa.


title: Udoralaiset

text: Udoralaisten perinteisissä asumuksissa, vaatetuksessa, ruokakulttuurissa ja häätavoissa on piirteitä, jotka erottavat heidät muista komeista. Käsityötaiteelle ominainen piirre on Mezenin venäläisten ja komien yhteinen puunmaalausperinne.


Hiihtosuunnistuksen Euroopan-mestaruuskilpailut 2010 järjestettiin Miercurea Ciucissa, Romaniassa 10.–14. helmikuuta.


title: Hiihtosuunnistuksen Euroopan-mestaruuskilpailut 2010

text: Päivämäärä: 10.2.2010


text:
Pitkä matka hiihtosuunnistettiin yhteislähtökilpailuna.
Päivämäärä: 11.2.2010


text: Päivämäärä: 13.2.2010


text: Päivämäärä: 14.2.2010


title: Petšoralaiset

text: Petšoralaiset, yläpetšoralaiset eli Petšoran komit (, ; верхнепечорцы, "verhnepetšortsy"; печорские коми, "petšorskije komi") ovat komisyrjäänien alueellinen kansatieteellinen ryhmä. He asuvat Komin tasavallassa Petšora-joen yläjuoksulla. Pohjoisessa petšoralaiset rajoittuvat Petšoran kaupungin alapuolella ižmalaisiin, lounaassa ylävytšegdalaisiin ja etelässä Mamylin kylän yläpuolella Petšoran yläjuoksun venäläisväestöön.


title: Petšoralaiset

text: Vytšegdan yläjuoksulta muuttaneet uudisasukkaat perustivat Petšoran yläjuoksun ensimmäisen komikylän nykyisen Troitsko-Petšorskin tienoille vuonna 1674. Muuttovirta Sysolan varrelta voimistui 1700-luvulla. Seudulle siirtyi komeja myös Vytšegdan keski- ja alajuoksulta, Udorasta ja Luzan varrelta. Tšerdynin seudulta muutti komipermjakkeja ja venäläisiä. Asukkaiden joukossa oli myös hanteja ja manseja.


title: Petšoralaiset

text: Eri komiryhmien ja muiden kansojen edustajien myöhäisessä vaiheessa muodostaman petšoralaisryhmän kulttuuri on luonteeltaan sekoittunutta. Paikallisessa murteessa on mm. ylävytšegdalaisia ja keskisysolalaisia piirteitä. Perinteisistä elinkeinoista tärkeimpiä olivat metsästys ja kalastus. Maanviljelyn merkitys oli vähäinen. Petšoralaisten henkiseen kulttuuriin vaikutti voimakkaasti vanhauskoisuus.


Jääkiekon naisten Euroopan-mestaruuskilpailut oli IIHF:n järjestämä turnaus jota pelattiin viidesti vuosien 1989–1996 välillä. Euroopan-mestaruuskilpailuja ei pidetty samoina vuosina naisten maailmanmestaruuskilpailujen tai olympialaisten kanssa.


title: Jääkiekon naisten Euroopan-mestaruuskilpailut

text: Suomi voitti neljä ensimmäistä turnausta ja Ruotsi viidennen.


title: Gainy

text: Gainy (, komipermjakiksi Гайна, "Gaina") on maaseututaajama, maalaiskunta sekä Permin aluepiirin Permin Komin piirikuntaan kuuluvan Gainyn piirin hallinnollinen keskus. Se sijaitsee Kama-joen rannalla 163 kilometriä Kudymkarista pohjoiseen. Asukkaita on 4 500 henkeä (vuonna 2002).


title: Gainy

text: Gainyn kirkonkylä mainitaan ensimmäisen kerran vuonna 1579. Sen nimityksen uskotaan perustuvan baškiirilaiseen suvunnimeen. Vuonna 1926 kylästä tuli Gainyn piirin keskus. Vuodesta 1963 lähtien sillä oli kaupunkimaisen taajaman status.


title: Gainy

text: Taajamassa toimii konepaja, metsäteollisuusyritys Gainyles, rakennusyrityksiä, metsätila ja lentokenttä. Palveluihin kuuluu lastentarhoja ja kouluja, lasten taidekoulu, piirin kulttuuritalo, kaksi kirjastoa ja piirisairaala. Taajamassa on vuonna 1959 perustettu kotiseutumuseo. Lähistöllä sijaitsee Gainyn muinaislinna ja kaksi keskiaikaista asuinpaikkaa.


title: Toppilan voimalaitokset

text: Toppilan voimalaitos on Oulun Energian omistama sähkön ja lämmön yhteistuotantolaitos Toppilan kaupunginosassa. Voimalaitos tuottaa reilut 60 % energiayhtiön kaukolämmön hankinnasta ja noin 30 % sähkön hankinnasta.


title: Toppilan voimalaitokset

text: Toppila 1 on vastapainevoimalaitos, joka on valmistunut 1977 ja saneerattu 1996. Sen suunniteltu käyttöaika on vuoteen 2020 saakka. Oulun Energia on ilmoittanut suunnitelmista rakentaa uusi korvaava voimalaitos Laanilaan. Toppila 2 on väliottolauhdutusvoimalaitos, jonka Oulun kaupunki rakensi yhteistyössä Imatran Voiman kanssa ja se valmistui vuonna 1995. Oulun kaupunki lunasti Imatran Voiman osuuden Fortumilta vuoden 2002 alussa.


title: Toppilan voimalaitokset

text: Polttoaineena Toppilassa käytetään pääasiassa turvetta ja energiapuuta.


title: Toppilan voimalaitokset

text: Lokakuussa 2013 Oulun Energia ilmoitti Toppilan voimalaitosten yltäneen kokoluokassaan Suomen ennätykseen puun energiakäytössä. Sähkö- ja lämpöenergiaa tuotettiin puulla edellisen 12 kuukauden aikana 1 terawattitunti. Uusiutuvan energian osuus kokonaispolttoaineesta on yli 38%, mikä on kansallinen tavoite vuodelle 2020.


title: Toppilan voimalaitokset

text: Voimalaitoksessa on kaksi 130 metriä korkeaa piippua, joista uudempi pystytettiin syksyllä 2013.


title: Toppilan voimalaitokset

text: Vuonna 2016 Toppilan voimalaitoksen eteläseinälle asennettiin aurinkopaneeliseinä, jossa on 827 aurinkopaneelia. Aurinkopaneeliseinän teho on 270 kW. Aurinkopaneelien tuottama sähkö myydään Oulun Energian asiakkaille.


title: Toppilan voimalaitokset

text: Toppila 1:n korvaa Laanilan teollisuusalueelle rakennettava biovoimalaitos vuonna 2020.


Hiihtosuunnistuksen Euroopan-mestaruuskilpailut järjestettiin ensimmäisen kerran vuonna 2001.


title: Hiihtosuunnistuksen Euroopan-mestaruuskilpailut

text: Euroopan-mestaruuksista kilpaillaan yhdeksässä eri lajissa: miehillä ja naisilla on oma kilpailunsa sprintissä, keskimatkalla, pitkällä matkalla ja viestissä (kolmen hengen joukkueissa), ja uusimpana lajina ohjelmassa on sprinttiviesti, jossa joukkueeseen kuuluu yksi mies ja yksi nainen.


title: Hugo Birger

text: Hugo Birger (oik. "Hugo Birger Peterson", 12. tammikuuta 1854, Tukholma, Ruotsi – 17. kesäkuuta 1887) oli ruotsalainen taidemaalari. Hän opiskeli Ruotsin kuninkaallisessa taideakatemiassa 1870 - 1877. Hän sai mitalin vuonna 1877. Useat Birgerin maalauksista ovat esillä Göteborgin taidemuseossa ja Ruotsin kansallismuseossa.


title: Rakuuna Kalle Kollola

text: Rakuuna Kalle Kollola ("Dragonen Kalle Kollola") on suomalainen sotilasfarssi vuodelta 1939. Se perustuu Jalmari Finnen näytelmään "Rakas univormu" (1932). Elokuvan keskushahmo, rakuuna Kalle Kollola haluaa päästä varusmiespalveluksesta mahdollisimman helpolla, joten hän esittää tyhmempää kuin onkaan. Televisiossa "Rakuuna Kalle Kollola" on esitetty helmikuussa 1960. Elokuva on mustavalkoinen.


title: Rakuuna Kalle Kollola

text: Kalle Kollola esittää itseään tyhmempää, jotta selviäisi asepalveluksesta mahdollisimman helpolla. Hän toimii lähinnä eversti Kallion serkun, rouva Westergrenin juoksupoikana. Nuori ja kaunis Hilja Aro saapuu Kallion vieraaksi, Westergren epäilee että Kalliolla saattaa olla avioliittoaikeita Hiljan suhteen. Ratsumestari Kalpa iskee silmänsä Hiljaan. Myös Kalle saa vieraan: tätinsä Loviisa Mielosen. Kalvalla on vaikeuksia saada Hilja koukkuunsa, jolloin Loviisa pyytää Kallea opettamaan hänelle oikean tavan käsitellä naisia. Kalpa etenee suhteessaan Hiljaan suudelmien tasolle. Kaunotar loukkaantuu verisesti, kun Kalpa kertoo mistä on oppinsa ammentanut: Kalle on opastanut Kalpaa sisäpalvelusohjesäännön avulla, hän on vain vaihtanut "hevosen" tilalle "naisen". Westergren ei saa tolkkua Kallion avioliittosuunnitelmista ja lähtee varuskunnasta. Hän vaatii itselleen hienoja lähtöseremonioita, ja saa ne aivan vahingossa, sillä Kalle on aiheuttanut hälytyksen, jonka seurauksena koko rykmentti järjestäytyy paraatikuntoon.


title: Rakuuna Kalle Kollola

text: Loviisa yrittää rakentaa sopua Kalvan ja Hiljan välille. Kalpa kaavailee eroavansa puolustusvoimista, mutta Kallio saa hänet muuttamaan mielensä. Paljastuu, että eversti Kallio on itse asiassa Hiljan setä. Hän on suosiollinen Kalvan ja Hiljan väliselle avioliitolle. Pian nuorten rakkaus kukoistaa jälleen. Kalle puolestaan on joutunut ongelmiin aiheuttamansa väärän hälytyksen takia. Hän myöntää esittäneensä tyhmää koko palvelusaikansa. Tällöin hänelle selvitetään, että sillä tavoin ei suinkaan pääse helpommalla palveluksesta. Niinpä hän ryhtyy kunnon sotilaaksi! Uteliaat silmät seuraavat Kalvan ja Hiljan kuhertelua, jolloin rakastavaiset ratsastavat pois varuskunnasta kohti onnea. Myös Kalle saa oman lemmittynsä, ratsumestarin piikana työskentelevän Iitan.


title: Rakuuna Kalle Kollola

text: "Rakuuna Kalle Kollola" sai aikalaiskriitikoilta sekä risuja että ruusuja. Elokuva tuotettiin viimeisenä rauhan kesänä ennen toista maailmansotaa, joten kriitikot peilasivat sitä myös ajan dramaattiseen maailmanpoliittiseen tilanteeseen. Helsingin Sanomat kirjoitti: "Jos vertaa tätä elokuvaa esim. sellaiseen aikaisempaan filmiin kuin "Rykmentin murheenkryyni", niin jää se huomattavasti tästä jälkeen, vaikka kulkeekin samoja suuntaviivoja. -- Näihin aikoihin lienevät kuitenkin tällaiset sotilasfarssit paikallaan, ja ihmiset katselevat aina mielellään omien sotapoikiensa puuhia. -- Pohjalta elokuvasta kuultaakin syvä ja velvoittava kehotus rakastaa isänmaata." Tamperelainen Aamulehti piti käsikirjoitusta "sekavan hyppelehtivänä". Helsinkiläinen Uusi Suomi arvioi: "Reipas maanpuolustushenki on saatu esille tunnustusta ansaitsevalla tavalla."


title: Rakuuna Kalle Kollola

text: "Rakuuna Kalle Kollola" kuvattiin kesällä 1939 Lappeenrannassa. Yksi lyhyt jakso kuvattiin Helsingissä. Elokuvan loppuratkaisu on erilainen kuin Finnen alkuperäisteoksessa. Yleisöä elokuva keräsi kohtalaisesti. Tuulikki Paanasen Hilja jäi hänen joutsenlaulukseen suomalaisen elokuvatuotannon parissa. Ranskalainen Pierre Levent (s. 1910) oli alun perin tullut Suomeen kuvaamaan vuoden 1940 Olympialaisia. Kun Saksa hyökkäsi Ranskaan, hän palasi puolustamaan kotimaataan.


title: Castello di Meleto

text: Castello di Meleto on linna Italian Toscanassa, muinaisten Firenzen ja Sienan kaupunkivaltioiden rajalla, kukkulalla lähellä Gaiole in Chiantin kylää.


title: Castello di Meleto

text: Linnan rakennutti yksi Ricasoli-suvun haara 1200-luvun puolivälissä, ja se kuului tälle yhdelle Chiantin tärkeimmistä suvuista 800 vuotta. Ricasolit muuttivat ja paransivat linnan rakenteita vuosien kuluessa. Linna on neliön muotoinen ja sen keskellä on vanhin torni. Vuonna 1478 sienalaiset valloittivat linnan lyhytaikaisesti. Tämän jälkeen linnaan lisättiin kaksi sylinterinmuotoista tornia, joista toinen on todella jykevä. Uusi piiritys vuonna 1529 epäonnistui. Sisältä linna on sisustettu barokkityyliin, mikä oli suosittua 1700-luvun alussa. Linnassa on myös 1700-luvun teatteri, missä Ricasolit järjestivät konsertteja ja operetteja.


title: Castello di Meleto

text: Nykyään linnaan järjestetään opastettuja kierroksia. Siellä on myös viinimyymälä.


title: Farahin lentoasema

text: Farahin lentoasema on Farahin kaupunkia palveleva lentoasema Afganistanissa. Lentoasemalta liikennöi afganistanilainen Pamir Airways. Lentoasemalla on yksi 2 000 metriä pitkä kiitotie.


title: Faizabad

text: Faizabad on kaupunki Afganistanin pohjoisosassa Badahšanin maakunnassa. Kaupungissa asuu noin 34 600 asukasta (vuonna 2016) ja sitä palvelee Faizabadin lentoasema.


title: Kosa (kylä)

text: Kosa () on kylä, maalaiskunta sekä Permin aluepiiriin Permin Komin piirikuntaan kuuluuvan Kosan piirin hallinnollinen keskus. Se sijaitsee Kosa-joen lähellä 163 kilometriä Kudymkarista pohjoiseen. Asukkaita on 2 300 henkeä (vuonna 2002).


title: Kosa (kylä)

text: Kylä mainitaan ensimmäisen kerran vuonna 1579 nimellä Nyrovin pogosta. 1700-luvun lopulta lähtien se oli Tšerdynin kihlakunnan Selištšen volostin ja vuodesta 1924 lähtien Kosan piirin keskus.


title: Kosa (kylä)

text: Kosassa toimii rakennus- ja korjausyrityksiä. Kylässä on keskikoulu, lasten luomistyön keskus, musiikkikoulu, ammattikoulu, kulttuuritalo ja kaksi kirjastoa. Nähtävyyksiin kuuluvat vuosina 1802–1845 rakennettu pyhän Nikolauksen kirkko ja vuonna 1914 pystytetty sairaalarakennus. Lähistöllä on keskiaikainen muinaislinna ja kivikautinen asuinpaikka.


title: Faizabadin lentoasema

text: Faizabadin lentoasema on Faizabadin kaupunkia palveleva lentoasema Afganistanissa.


title: Demokraattisen keskustan unioni

text: Demokraattisen keskustan unioni (esp. Unión de Centro Democrático, lyh. UCD) oli espanjalainen keskustalainen puolue, joka toimi vuosina 1977–1983. UCD oli parlamentin suurin puolue vuosien 1977 ja 1979 vaaleissa, Adolfo Suárezin johdolla. Puolueen näkyvimpiä poliitikkoja olivat pääministerit Adolfo Suárez ja Leopoldo Calvo-Sotelo.


title: Tervapaperi

text: Tervapaperi on vahvaa tervalla päällystettyä paperia, jota käytetään rakentamisessa kosteuseristykseen. Tervapaperissa voidaan käyttää tervan ohella myös bitumia. Tervapaperi tuotetaan verkkomaisena materiaalina ja se toimitetaan yleensä rullaksi käärittynä. Paperin molemmat puolet on tavalliseti peitetty mineraaleilla, kuten hiekalla. Hiekkapäällyste estää tervan tai bitumin valumisen pois, mikäli paperi altistuu kuumuudelle. Se estää myös paperin liimautumisen yhteen rullassa.


title: Punainen Risti (täsmennyssivu)

text: Punainen Risti voi tarkoittaa seuraavia asioita:


Jääkiekon naisten Euroopan-mestaruuskilpailut 1989 olivat lajissaan ensimmäiset. Turnaus pelattiin Saksan liittotasavallassa (Ratingen ja Düsseldorf) 4.–9. huhtikuuta.


title: Jääkiekon naisten Euroopan-mestaruuskilpailut 1989

text: Alankomaat ja Tšekkoslovakia lopputurnaukseen.


text: sijat 1–4


text: sijat 5–8


text: Loppuottelu


text: Pronssiottelu


text: ottelu 5. sijasta


text: Sveitsi selviytyi viidentenä Euroopan joukkueena vuoden 1990 maailmanmestaruus kilpailuihin


text: ottelu 7. sijasta


title: Sinetti (lehti)

text: Sinetti oli 2–4 kertaa vuodessa ilmestyvä porvarillinen elämäntapalehti. Nykyään lehteä julkaistaan nimellä Porvari. Lehti on Kokoomuksen Nuorten Liiton äänenkannattaja. Nykyisen muotonsa se sai vuonna 2003. Sinetin painosmäärä on ollut 10 500 kappaletta, ja se on postitettu kokoomusnuorten jäsenille, sidosryhmille, kirjastoihin ja kouluihin. Sinetin päätoimittajia olivat Visa Kananoja, Piia Kurki ja Susanna Koski. Sinetin seuraajan Porvarin päätoimittaja oli Vili Lähteenoja. Vuonna 2016 Kokoomuksen Nuorten Liitto julkaisi Porvarin seuraajaksi Konsepti-lehden, jota liitto kuvailee journalismikokeiluksi, josta saadun palautteen pohjalta rakennetaan liiton uuden mediatuotannon tyyli ja muoto. Konseptia julkaistaan perinteisen painoksen lisäksi aktiivisesti päivitettävänä verkkolehtenä, ja sen ensimmäisen numeron päätoimittajana toimi Juho Mäki-Lohiluoma.


title: Ihrakuoriaiset

text: Ihrakuoriaiset ("Dermestidae", myös haaskakuoriaiset) on kovakuoriaisheimo. Eri lajeja on n. 700 joista suomessa on 20. Ne ovat useimmiten mustia tai harmaan- ja mustankirjavia väriltään. Ihrakuoriaiset ovat alun perin käyttäneet ravinnokseen eläinperäistä jätemateriaalia. Nykyisin useat ihrakuoriaisiin kuuluvat lajit ovat ihmisten läheisyydessä eläviä haittaeläimiä, jotka voivat syödä villaa, nahkaa, turkiksia ja silkkiä. Ihrakuoriaisten toukat ovat pitkäkarvaisia.


title: Ihrakuoriaiset

text: Ihrakuoriaisiin kuuluvia lajeja ovat muun muassa vyöihrakuoriainen ("Dermestes lardarius"), pilkkuturkiskuoriainen ("Attagenus pellio") ja ryijykuoriainen ("Anthrenus verbasci").


title: John Grunsfeld

text: John Mace Grunsfeld (s. 10. lokakuuta 1958 Chicago, Illinois, USA) on yhdysvaltalainen fyysikko ja NASAn astronautti. Hän on viiden avaruuslennon veteraani ja toiminut myös NASAn johtavana tiedemiehenä (NASA Chief Scientist).


title: John Grunsfeld

text:
Grunsfeldin tutkimustyö on suuntautunut röntgentähtitieteeseen ja gammatähtitieteeseen, suurenergiseen kosmiseen säteilyyn sekä uusien ilmaisimien ja laitteiden kehittämiseen. Grunsfeld tutki kaksoispulsareita ja muita suurienergisen kosmisen säteilyn lähteitä käyttäen NASAn Compton-satelliittia ja teleskooppeja, mukaan lukien Hubble-avaruusteleskooppi.
Grunsfeld valittiin NASAn astronauttikoulutukseen maaliskuussa 1992, minkä hän aloitti elokuussa 1992 Johnson Space Centerissä. Hän vastasi muun muassa kansainvälisen ISS-avaruusaseman kannettavista tietokoneista ja tietokonenäyttöjen aseman ohjausohjelmistojen kehittämisestä. Toisen avaruuslentonsa jälkeen hänet nimitettiin myös sukkuloiden ja ISS:n atk-tuen johtoon. STS-103:n jälkeen hän toimi avaruuskävelyosaston johdossa. Hän työskenteli NASAn johtavana tiedemiehenä (NASA Chief Scientist) NASAn päämajassa vuodesta 2003 vuoteen 2004.


title: John Grunsfeld

text: Grunsfeld on osallistunut seuraaville avaruussukkulalennoille:


title: John Grunsfeld

text:
Grunsfeld on viettänyt yli 58 päivää avaruudessa, Hän on osallistunut kahdeksalle avaruuskävelylle, kokonaiskestoltaan 58 tuntia 30 minuuttia.
NASAn tammikuussa 2010 julkaiseman lehdistötiedotteen mukaan Grunsfeld aikoo jättää NASAn aloittaakseen työn Space Telescope Science Instituten apulaisjohtajana Baltimoressa, missä hän tulee työskentelemään myös NASAn suunnitellun James Webb -avaruusteleskoopin parissa.


title: John Grunsfeld

text:
Grunsfeld on intohimoinen vuorikiipeilijä. Hän on kiivennyt ainoana astronauttina Mount McKinleyn huipulle.
Grunsfeld on naimisissa Carol E. Schifferin kanssa. Heillä on kaksi lasta.


title: Veikko Aaltona

text: Veikko Wilhelm Aaltona ("synt. Pälve, vuodesta 1942 Aaltona, vuodesta 1973 Guglielmo, noin vuodesta 1970 di Mastaguera" 1. joulukuuta 1910 Simo – 20. huhtikuuta 1990 Lugano, Sveitsi) oli suomalainen kuvataiteilija ja seikkailija. Aaltonan maalauksia on muun muassa Vatikaanin kokoelmissa, mahdollisesti itse lahjoitettuina. Viimeiset elinvuotensa Aaltona asui Tukholmassa ja Luganossa, jonne hänet on haudattu. Hän käytti ruhtinaan arvonimeä (Principe Aaltona di Mastaguera) jonka selitti saaneensa adoption kautta Italiassa.


title: Veikko Aaltona

text: Aaltonan isä Ernst Leonard Pälve ("ent. Mahlberg", joskus virheellisesti "Malmberg", 1888–1950) oli itsekin taidemaalari. Hän muutti sukunimekseen Pälve ennen Veikon syntymää. Ernstin perheeseen kuului kolme lasta.


title: Veikko Aaltona

text: Avioliitossa Aaltona oli kolme kertaa. Ensimmäinen vaimo oli puolalainen kirjailija "Eleonoora Kirsti Gofsztein", jonka kanssa hänellä myös oli lapsi. Toinen vaimo, ruotsalainen kreivitär "Kjersti Gunhild Viktoria Larsson" kuoli eikä heillä ollut lapsia. Viimeisin vaimo oli sveitsiläinen taidemaalari "Maria-Teresa Penasa", joka oli Aaltonaa noin 30 vuotta nuorempi eikä heilläkään ollut yhteisiä lapia.


title: Veikko Aaltona

text: Veikko Aaltona suoritti opettajakoulutuksen Kajaanin seminaarissa vuosina 1927–1932. Suomen Taideyhdistyksen piirustuskoulussa hän opiskeli vuodet 1934–1936. Sieltä hän suuntasi jatkamaan taideopintojaan Italian Regia Accademia di Belle Artiin, Firenzessä vuosiksi 1936–1939. Venetsiassa hän sai professorin arvon. Siellä hän opiskeli myös mosaiikkitekniikkaa mosaiikkikoulussa "Ditta Gianese Cav. Angelo & C.-Sezione Scuola del Mosaico". Vuosina 1946-1947 hän jatkoi opintojaan Kungliga Akademien för de fria konsternassa eli "Konstakademinissa" vierailevana opiskelijana.


title: Veikko Aaltona

text: Aaltona on maalannut Tuiran kirkon seinämaalaukset. Maalauksen kohteet vaihtelivat paljon, mutta pääsääntöisesti hän käytti niissä aina paljon värejä.


title: Veikko Aaltona

text:
Vuonna 1940 Aaltonalle (tuolloin "Pälve") myönnettiin ensimmäinen palkinto Suomen taideyhdistyksen vuosittain jaettavasta Dukaattipalkinnosta.
Vuonna 1953 "Institut Litteraire Et Artistique De France", Pariisi, antoi professori Veikko Aaltonalle nimityksen ""Laureant en Letters"". Vuonna 1956 hän sai Rooman "Accademia Di San Laurean" kunniajäseltä kunnianosoituksen ""Palme Accademiche d'Oro"" (Akateeminen Kultainen Palmu) maalaustaiteessa. Vuonna 1956 hän sai yksityisaudienssin paavi Pius XII:n luona Vatikaanissa, jossa hän sai myös kyseisen paavin muistomitalin. Samana vuonna hän sai myös Rooman pormestarin "Umberto Tupinin" muistomitalin. "Accademia S. Andrea" Roomassa antoi kunniatohtorin nimityksen. Lisäksi hänet nimitettiin "S. Andrea" akatemian presidentiksi pohjoismaiden delegaatioon.


Ankara Büyükşehır Beledıyesı Spor Kulübü on turkkilainen jääkiekkoseura, joka on kotoisin Ankarasta. Seura pelaa Turkin jääkiekon superliigassa.


title: Radda in Chianti

text: Radda in Chianti on kunta Italian Toscanassa Sienan maakunnassa. Raddasta on upeat näköalat ympäröivään Chiantiin. Siellä on hienoja rakennuksia 1400–1500-luvulta. Keskiajalla se oli lähikaupunkien sotilasliiton, Lega di Chiantin, keskuspaikka. Kirkkoa vastapäätä olevassa Palazzo Comunalessa on paikallisten sukujen vaakunoita.


title: Porvari

text: Porvari voi tarkoittaa seuraavia:


title: Lepisma

text: Lepisma on toukkasukahäntäisiin kuuluva hyönteissuku, jonka tunnetuin laji on Suomessakin yleinen sokeritoukka, joka on ihmisen mukana levinnyt laajalti ympäri maailman. "Lepisma"-suvun hyönteiset elävät kosteissa paikoissa, kuten ihmisasumusten kylpyhuoneissa ja keittiöissä.


title: Vinka

text: Vinka voi tarkoittaa:


title: Point Roberts

text: Point Roberts on eksklaavi, kunnallishallinnoton alue Yhdysvalloissa, Washingtonin osavaltiossa. Alueelta on maayhteys ainoastaan Kanadaan valtionrajan sijaitessa 49. leveyspiirillä, mutta alue kuuluu Yhdysvalloille. Rajan pohjoispuolella Kanadassa sijaitsee Deltan kunta. Point Robertsin itäpuolella on Boundary Bay -lahti, etelä ja länsipuolilla Georgiansalmi. Alueella asuu 1 308 henkilöä (2000).


title: Point Roberts

text: Vuonna 1791 espanjalainen tutkimusmatkailija Francisco de Eliza ja brittiläinen George Vancouver olivat samaan aikaan tutkimassa aluetta ja kartoittivat yhteistyössä Georgiansalmen ja Boundary Bayn. Vancouver nimesi Point Robertsin brittiläisen kapteenin Henry Robertsin kunniaksi.


title: Point Roberts

text: Vuonna 1846 solmitussa Oregonin sopimuksessa Kanadan ja Yhdysvaltain raja määriteltiin seuraamaan 49:ttä leveyspiiriä, lukuun ottamatta Vancouverinsaarta joka jäi kokonaisuudessaan Kanadan puolelle. Tämän vuoksi Point Roberts on maantieteellisesti erillään muusta Washingtonin osavaltiosta. Maanteitse alueelle täytyy kulkea Kanadan Brittiläisen Kolumbian kautta. Alueelle on myös lossiyhteyksiä Washingtonista ja Point Robertsissa on pieni paikallinen lentoasema.


title: HYC Herentalse IJshockey Club

text: HYC Herentals on Belgialainen jääkiekkoseura Herentalsista, joka pelaa maan pääsarjassa Eredivisiessa.


title: Kapillaarielektroforeesi

text: Kapillaarielektroforeesi (CE) on kromatografiaa hyvin läheisesti muistuttava erotusmenetelmä, jota voidaan käyttää yhdisteiden kvalitatiiviseen tai kvantitatiiviseen määrittämiseen. Ero kromatografiaan on erottelussa käytetty sähkökenttä, varautuneet hiukkaset kulkevat sähkökentässä kohti vastakkaista varausta. Komponenttien erottuminen toisistaan perustuu ionisten komponenttien varauksiin ja erisuuruisiin vastusvoimiin. Kapillaarielektroforeesi on suhteellisen uusi analyysimenetelmä, jonka etuina ovat nopeus, yhdisteiden tehokas erottuminen ja vähäinen liuottimien tarve.


title: Kapillaarielektroforeesi

text: Kapillaarielektroforeettisia tekniikoita, jotka voidaan toteuttaa samanlaisella laitteistolla:Laitteistoja on saatavilla kaupallisesti. Niihin kuuluu lämpötilakontrolloitu kapillaari, virtalähde, automaattinen näytteensyöttömenetelmä ja detektori. Nestemäinen näyte injektoidaan sopivalla tavalla kapillaariin, jonka kumpikin pää on upotettu puskuriliuokseen. Kun systeemiin kytketään virta, näytteessä olevat aineet kulkeutuvat eli migratoituvat erilaisilla nopeuksilla, kapeina vyöhykkeinä kohti detektoria. Näytevyöhykkeet ovat erityisen kapeita, koska kapillaarin sisälle muodostuu elektro-osmoottinen virtaus.


title: Kapillaarielektroforeesi

text: Analyysi tapahtuu useimmiten polyimidillä päällystetyissä silikakapillaareissa, jotka kunnostetaan ennen analyysiä emäksisellä liuoksella.


title: Kapillaarielektroforeesi

text: Ensimmäistä kertaa tunnetuin CE-tekniikka kapillaarivyöhyke-elektroforeesi (CZE) esitettiin vuonna 1981. (Jorgenson J.:Anal. Chem 53 (1981) 1298)


title: Pyretroidit

text: Pyretroidit ovat synteettisiä torjunta-aineita, jotka muistuttavat eräiden krysanteemilajien sisältämiä pyretriinejä. Pyretroideja on tehty yli 1 000 erilaista ja niitä on useissa hyönteisten torjunta-aineissa, kuten kotikäyttöön tarkoitetuissa hyönteismyrkyissä, lemmikkieläinsuihkutteissa ja -shampoissa. Eräitä pyretroideja käytetään myös päätäiden poistamiseen sekä vaatteisiin tarkoitettuihin hyttysmyrkkyihin. Jotkut pyretroidit ovat menettämässä torjuntakykyään eliöiden, esimerkiksi rapsikuoriaisen, vastustuskyvyn kasvaessa niihin.


title: Spaso-Preobraženskaja

text: Spaso-Preobraženskaja eli Kristuksen kirkastumisen kirkko on Tampereella toimiva ortodoksinen yhteisö. Se kuuluu lokakuun vallankumouksen jälkeen muodostuneeseen Venäjän ortodoksiseen ulkomaankirkkoon (engl. "Russian Orthodox Church Outside Russia") eli "synodaalikirkkoon", jonka alkujaan perustivat vallankumouksen jälkeen ulkomaille paenneet emigrantit. Kirkkokunnalla on omia seurakuntia eri puolilla maailmaa.


title: Spaso-Preobraženskaja

text: Suomessa Spaso-Preobraženskaja rekisteröitiin uskonnolliseksi yhdyskunnaksi vuonna 1994. Yhdyskuntajärjestyksensä mukaan yhdyskunta opettaa "ortodoksista elämäntapaa ja ohjaa rukousten, sakramenttien ja kristillisen opetuksen avulla saavuttamaan ikuisen pelastuksen Jeesuksessa Kristuksessa". Yhteisö käyttää Venäjän ortodoksisen kirkon tapaan juliaanista ajanlaskua ja venäläistä ortodoksista kalenteria. Sen liturgiat ja hetkipalvelukset pidetään kirkkoslaaviksi. Yhteisön johdossa on vanhin Ludmila Dmitrievna Perepiolkina.


title: Spaso-Preobraženskaja

text: Spaso-Preobraženskajan yhteisö on varsin sulkeutunut. Se ei tiedota toiminnastaan ulospäin eikä myöskään ota mielellään vierailijoita jumalanpalveluksiinsa. Yhteisöön kuuluu noin 25 jäsentä.


title: Finnish Snooker Challenge

text: Finnish Snooker Challenge on Suomessa järjestetty snookerin "ProAm"-turnaus (osallistujina niin ammattilaispelaajia kuin amatöörejäkin). Tapahtuma järjestettiin ensimmäisen kerran helmikuussa 2010 Suomen Turussa. Pelipaikkana toimi "Sports Club Turku".


title: Finnish Snooker Challenge

text: Turnaus järjestettiin 12.-14.2.2010 ja tähän otti osaa yhteensä 32 pelaajaa, jotka pelasivat ensin kahdeksassa neljän pelaajan alkulohkossa (A-H), joista 16. parhaan joukkoon pääsivät kunkin lohkon kaksi parasta pelaajaa.


title: Finnish Snooker Challenge

text:
Tapahtumaan osallistuivat ammattilaistason huippupelaajista kolminkertainen ranking-turnauksen finalisti Ryan Day (Wales, #6), vuoden 1997 maailmanmestari Ken Doherty (Irlanti, #44), "Masters"- ja "UK Championship"-voittaja Matthew Stevens (Wales, #26), maailmanmestaruusturnauksen semifinalisti Joe Perry (Englanti, #12) sekä turnauksen voittanut kaksinkertainen maailmanmestari (2000 ja 2003) Mark Williams (Wales, #15)
. Suluissa olevat luvut ovat kauden 2009/2010 ranking-sijoitukset . Näiden lisäksi ammattilaispelaajista Turkuun saapuivat tuore Euroopan mestari David Hogan (Irlanti) ja paluun ammattilaisen "Main Tourille" ansainnut Bjorn Haneveer (Belgia) . Brittein saarilta maineikkaimpien pelaajien mukana tulivat myös aikaisemmin "Main Tourillakin" esiintyneet Alfie Burden (Englanti) ja eläkkeelle jäänyt Darren Morgan (Wales) sekä muutamaan otteeseen lähellä pääkiertuepaikkaa ollut Craig Steadman (Englanti) . "PIOS"-kiertueelta (haastajakiertue) olivat myös mukana Hans Blanckaert (Belgia) ja Brendan O'Donoghue (Irlanti).


title: Finnish Snooker Challenge

text: Suomen nimekkäin osallistuja oli ainut pääkiertueella esiintynyt suomalainen Robin Hull, joka eteni finaaliin voittaen neljännesfinaalissa Dohertyn 5-3 ja semifinaalissa Stevensin 5-4. "Roopen" lisäksi suomalaisia pelaajia oli turnauksessa useita. Näistä menestyneimmät ovat Kauppisen lisäksi Eurosportilla snookerlähetyksiä selostanut Ville Pasanen sekä turnauksen järjestäjä Jyri Virtanen, jotka ovat voittaneet useita Suomen mestaruuksia. Muita suomalaispelaajia olivat Juha Erkinmikko, Markku Hämäläinen, Mika Karhu, Johannes Kauhanen, Pessi Lyyra, Kimmo Lång, Antti Mannila, Timo Salovaara, Antti Tolvanen, Olli-Pekka Virho, Valtteri Virtanen, Aleksi Vuori sekä Magnus Glader.


title: Finnish Snooker Challenge

text: Suomalaisten haastajien ohella turnaukseen otti osaa ruotsalaispelaajia, jotka valittiin Ruotsissa järjestetyistä satelliittiturnauksista. Ruotsalaisia haastajia olivat Mats Eriksson, Andreas Svedstedt ja Henrik Svedstedt .


title: Finnish Snooker Challenge

text: Perjantain alkulohkopeleissä huippuammattilaiset näyttivät heti ensimmäisissä peleissä sadan pisteen ylittäviä lyöntisarjoja.


title: Finnish Snooker Challenge

text: Turnauksen edetessä nähtiin paljon tasaisia pelejä ja viimeisiä ratkaisevia eriä. Robin Hull pelasi kahdessa ottelussaan kaikki erät: 16. parhaan joukossa Darren Morgania vastaan hän voitti 4-3 ja semifinaalissa hän nousi 1-3 -tappioasemasta 5-4 voittoon Matthew Stevensiä vastaan. Amatööripelaajien kovasta taistelusta huolimatta 16. parhaan joukosta ylöspäin eteni näistä vain Hull.


title: Ortodoksinen Pokrovan seurakunta

text: Ortodoksinen Pokrovan seurakunta on Suomessa toimiva Moskovan patriarkaatin alainen ortodoksinen yhteisö. Yhteisöön kuuluu nykyään noin 350 jäsentä. Sen kirkko sijaitsee Munkkiniemessä Helsingissä. Yhteisö on saanut nimensä Pokrovasta eli Jumalanäidin Neitsyt Marian suojeluksen juhlasta. Yhteisön aiempi alkuperäinen nimi oli Yksityinen kreikkalais-katolinen kirkollinen yhdyskunta Viipurissa.


title: Ortodoksinen Pokrovan seurakunta

text: Pokrovan seurakunta perustettiin Viipurissa vuonna 1926. Yhteisön perustivat 20 Viipurissa asunutta venäläissyntyistä ortodoksia, jotka halusivat varmistaa perinteisen venäläisen ortodoksian säilymisen itsenäistyneessä Suomessa. Yhteisön itsenäistymisen taustalla oli nk. ajanlaskukiista eli Suomen ortodoksisessa kirkossa syntynyt kiista siirtymisestä juliaanisesta ajanlaskusta gregoriaaniseen ajanlaskuun. Uusi gregoriaaninen ajanlasku otettiin käyttöön Suomen ortodoksisessa kirkossa vuonna 1923 ja luostareissa vuonna 1925. Osa venäläisistä ei kuitenkaan hyväksynyt siirtymää, joka heidän mielestään soti ortodoksisen kirkon kanoneita vastaan.


title: Ortodoksinen Pokrovan seurakunta

text: Pokrovan seurakunta ilmoitti yhdyskuntajärjestyksessään pyrkivänsä vanhan luvun eli juliaanisen kirkollisen kalenterin säilyttämiseen sekä kirkkoslaavin takaamiseen jumalanpalveluskielenä. Lisäksi he ilmoittivat haluavansa säilyttää kirkossa venäläiset traditiot sekä toimittavansa jumalanpalvelukset lyhentämättöminä ja tarkasti sääntöjen mukaisesti. Hiippakuntapiispakseen yhteisö valitsi Pariisissa toimineen Konstantinopolin patriarkaatin alaisen Länsi-Euroopan eksarkin, metropoliitta Evlogin.


title: Ortodoksinen Pokrovan seurakunta

text: Talvisodan jälkeen Pokrovan seurakunta muutti 1939 Kangasniemelle Mikkelin lähelle ja vuoden 1940 keväällä Helsinkiin. Vuonna 1945 Evlogi palasi Moskovan patriarkaatin yhteyteen, ja hänen mukanaan myös Pokrovan seurakunta liittyi osaksi Venäjän kirkkoa. Siitä tuli osa Leningradin ja Novgorodin hiippakuntaa.


title: Ortodoksinen Pokrovan seurakunta

text: 1990-luvun loppupuolella Pokrovan seurakuntaan kuului enää parisataa etupäässä iäkästä ihmistä, ja toiminta näytti hiipuvan. Sittemmin toiminta on elpynyt Suomeen muuttaneiden venäläisten mukana, ja seurakuntaan kuuluu noin 350 jäsentä.


title: Johanna Hytti

text: Johanna Hytti (o.s. Virtanen, s. 16. kesäkuuta 1976 Kuusamo) on suomalainen laulaja, lauluntekijä ja freelancer-muusikko. Hän soittaa ja laulaa Kuunkuiskaajat-yhtyeessä yhdessä Susan Ahon kanssa. He edustivat Suomea Eurovision laulukilpailussa 2010.


title: Johanna Hytti

text: Hytin instrumentteja ovat laulun lisäksi piano, harmoni, 2-rivinen haitari ja erilaiset kanteleet. Hytti toimii myös äänenkäytön ja -huollon opettajana ja on taustansa ansiosta erittäin monipuolinen laulunopettaja. Lisäksi Hytti on kouluttautunut synnytyslauluvalmentajaksi ja kehittänyt oman Voxmama-synnytyslaulukonseptin.


title: Johanna Hytti

text: Hytti aloitti kansanmusiikin opiskelun Kaustisella Ala-Könni-opistolla vuonna 1996 pääaineenaan 36-kielinen Perhojokilaakson kantele. Kaustiselta Hytti siirtyi opiskelemaan Kokkolan Konservatorioon, jossa pääaineeksi vaihtui laulu. Vuonna 2001 Hytti aloitti opinnot Sibelius-Akatemiassa, josta valmistui musiikin maisteriksi vuonna 2012.


title: Johanna Hytti

text: Hytti pyydettiin vuonna 2001 mukaan kansanmusiikkiyhtye Värttinään, jossa hän esiintyi vuosina 2001–2012


title: Johanna Hytti

text: Vuonna 2008 Hytti perusti yhdessä Värttinän toisen laulajan Susan Ahon kanssa yhtyeen Kuunkuiskaajat. Yhtye toimi aina vuoteen 2010 saakka duona, mutta euroviisuesiintymisen jälkeen duo kasvoi kvintetiksi, jossa soittaa myös Topi Korhonen (basso), Sampsa Asikainen (kitara) ja Kevin Knouna (rummut). Vuonna 2013 mukaan tuli toinen kitaristi Anssi Salminen. Kuunkuiskaajat on julkaissut kaksi albumia, vuonna 2009 ilmestyneen "Kuunkuiskaajat", jonka kappaleet ovat pääosin musiikintekijä Timo Kiiskisen käsialaa, mutta mukana on myös monia Ahon sävellyksiä sekä vuonna 2016 ilmestyneen "Revitty rakkaus" joka on kokonaan Ahon ja Hytin sanoittama, säveltämä ja sovittama levy. Huhtikuussa 2016 yhtye ilmoitti lopettavansa. Uuden albumin kappale ”Unelmaa” oli Ylen Radio Suomen 24. soitetuin kappale vuonna 2016.


title: Johanna Hytti

text: Syksyllä 2009 Hytti osallistui euroviisujen karsintoihin yhdessä Susan Ahon kanssa kutsuttuina artisteina yhtyeellä Kuunkuiskaajat. Suomen vuoden 2010 euroviisukarsintojen kolme alkuerää järjestettiin Ylen studiolla Ristimäessä ja lopuksi finaali Tampereen Messu- ja Urheilukeskuksessa. Tammikuussa 2010 karsintojen superfinaalissa yhtyeen kappale ”Työlki ellää” sai 18 333 ääntä ja se valittiin edustamaan Suomea vuoden 2010 Eurovision laulukilpailuihin. Finaalilähetys Suomen karsinnoista keräsi 1 004 000 televisiokatsojaa. Oslon semifinaalissa Suomi sai 49 pistettä ja jäi loppukilpailupaikasta ainoastaan kolme pistettä. Puhelinäänten perusteella Suomi olisi yltänyt finaaliin, mutta asiantuntijaraadin pisteet ratkaisivat.


title: Johanna Hytti

text: Hytti tekee myös musiikkia muille muusikoille sekä säveltää, sovittaa ja sanoittaa kappaleita muun muassa Kuunkuiskaajille, Fanny Frulle ja Ingrid-yhtyeelle. Tällä hetkellä Hytti toimii Ingrid Music Oy:n taiteellisena johtajana.


title: Johanna Hytti

text: Hytti on naimisissa ja asuu Helsingissä. Hän kertoi vuonna 2016 lehtihaastattelussa sairastuneensa ihosyöpään 2015. Hänet leikattiin ja hän voi nykyään hyvin.


title: Belaruskaja tšyhunka

text: Belaruskaja tšyhunka eli "Valko-Venäjän rautatiet" (, ) on Valko-Venäjän kansallinen rautatieyhtiö. Se toimii Valko-Venäjän liikenne- ja viestintäministeriön alaisuudessa ja on julkinen valtionyhtiö. Tämän suuren valtionkorporaation alaisuuteen kuuluu kuusi alueellista divisioonaa, 32 erilaista juridista osaorganisaatiota ja kolme myyntikanavaa tai edustajaa.


title: Belaruskaja tšyhunka

text: Valko-Venäjän rataverkko sai alkunsa Venäjän keisarikunnan helmikuun 1851 päätöksestä rakentaa Pietari–Varsova-rata. Hankkeeseen kuuluvaa rataosuutta Daugavpils–Vilna–Hrodna alettiin rakentaa vuonna 1859. Junaliikenne Hrodnaan ja siis nykyisen Valko-Venäjän alueelle alkoi vuonna 1862. Myös koko rata valmistui pian tämän jälkeen ja henkilöliikenne Pietarista Varsovaan käynnistyi 15. joulukuuta 1862. Vuonna 2012 Valko-Venäjän rautatiet voi siis juhlistaa 150-vuotista toimintahistoriaa.


title: Belaruskaja tšyhunka

text: Venäjä halusi yhdistää rautateitse maan länsiosat ja satamat maan ydinosiin. Tästä syystä nykyisen Valko-Venäjän pohjoisosien kautta rakennettiin poikittainen Riika–Daugavpils–Polatsk–Vitsebsk-rautatie 1860-luvun puolivälissä.


title: Belaruskaja tšyhunka

text: Rautatie Moskova–Smolensk–Minsk–Brest vihittiin käyttöön vuoden 1871 marraskuussa ja samalla käynnistyi liikenne Minskin ensimmäisellä rautatieasemalla, sittemmin tuhoutuneella "Minskin Aleksandroski (Brestski) -asemalla" (). Pian eli vuosina 1871-74 keisarikunnassa rakennettiin ratayhteys Vilnan länsipuolelta Lentvarisista Valko-Venäjän halki Ukrainan Sumyn alueen Romnyyn. Tämä yhteys synnytti nykyisen Vilna-Maladzetšna–Minsk–Asipovitšy–Žlobin–Homel-radan perustan. Minskiin pystytettiin aluksi puinen, "Vilnan asemana" tunnettu rautatieasema, joka on nykyisen keskusaseman varhainen edeltäjä. Reitistä muodostui Liepaja–Romny-rata, joka turvasi keisarikunnan rahtiliikenteelle väylän maan eteläosista länteen, Itämeren myös tavanomaisena pakkastalvena avoinna pysyvään satamaan.


title: Belaruskaja tšyhunka

text: 1880-luvun ja 1900-luvun välissä rakennetiin myös "Polesian rautatien" nimellä kulkeneita ratayhteydeyksiä Valko-Venäjän eteläosiin (pohjois-etelä-suuntainen yhdysrata Vilna-Lida–Luninets–Sarny (Ukraina) ja eteläinen poikittaisrata Brest–Pinsk–Luninets–Homel–Brjansk).


title: Belaruskaja tšyhunka

text:
Ohessa on lueteltu Valko-Venäjän maakuntien keskusasemat, Minskin lähiliikenteen pääteasemat ja keskeisimmät risteysasemat: Kaukoliikenteen junien ohella Minskin ympäristössä liikkuu runsaasti Minskin lähijunia. Tämä lähiliikenne on organisoitu Belaruskaja Tšyhunkan tytäryrityksen, "Valko-Venäjän rautateiden Minskin osaston" () liiketoiminnaksi. Matkustaminen on suomalaisittain katsottuna edullista – maksu on enimmillään muutamia euroja (2009 tilanne). Reittien lähtöasemana on Minskin matkustajaliikenteen keskusasema tai Minskin Kulttuuri-instituutin asema. Junareitistö kymmenine paikallisasemineen haarautuu näiltä asemilta neljään eri ilmansuuntaan
(asemien aikataulut löytää aseman venäjänkielisen kirjoitusasun perusteella):


title: Belaruskaja tšyhunka

text: 1. Luoteeseen eli Maladzetšnan suuntaan, jonka radan asemia ovat muun muassa


title: Belaruskaja tšyhunka

text: Maladzetšnan aseman jälkeen luoteisten paikallisjunien käyttämät raiteet jakautuvat kolmeen jatkoyhteyteen. Yhdet raiteet vievät lounaaseen Lidaan, toiset länsiluoteeseen Liettuan vastaiselle Hudahain raja-asemalle (, ) ja kolmannet koilliseen Dokšytsyn Kruljauštšynan kylän () risteysasemalle.


title: Belaruskaja tšyhunka

text: 2. Koilliseen eli Oršan suuntaan, jonka reitin asemia ovat muun muassa


title: Belaruskaja tšyhunka

text: Oršan keskusasemalla taajamajunaliikenne haarautuu ja jatkaa kahteen suuntaan: länsiluoteessa sijaitsevaan Lepeliin () ja itäkoilliseen Venäjän puoleiselle raja-asemalle Krasnojeen ().


title: Belaruskaja tšyhunka

text: 3. Kaakkoon eli Asipovitšyn suuntaan, jonka radan asemia ovat muun muassa


title: Belaruskaja tšyhunka

text: 4. Lounaaseen eli Baranavitšyn suuntaan, jonka radan asemia ovat muun muassa


title: Belaruskaja tšyhunka

text: Valko-Venäjän rautatiet on modernisoimassa junakalustoaan. Maaliskuussa 2010 yritys tilasi kymmenen paikallisliikenteen junaa Minskin lähiliikenteeseen sveitsiläiseltä Stadler-yhtiöltä. Nämä nelivaunuiset junat ovat paljolti Pääkaupunkiseudun junakaluston Helsingin seudun lähiliikenteeseen tilaamien, vuosina 2009–2014 käyttöön otettavien FLIRT-junien kaltaisia (). Belaruskaja Tšyhunka tilaamat Flirt-junat on sovittu toimitettavan joulukuun 2010 ja vuoden 2012 puolivälin välisenä aikana. Käytännössä ensimmäistä junayksikköä odotetaan Minskiin helmikuussa 2011 ja seuraavia keväällä 2011. Junayksiköistä kuusi on suunniteltu jätettävän Minskin paikallisliikenteseen ja neljä suurimpien kaupunkien väliseen liikennöintiin.


title: Belaruskaja tšyhunka

text: Valko-Venäjän rautateiden (БЧ) rataverkko liittyy naapurimaiden ratoihin, joista enemmistö käyttää samaa tsaarinajalta periytyvää raideleveyttä 1 520 mm. Osa naapurimaiden rautatieyhtiöistä operoi myös Valko-Venäjän läpi kulkevia junia. Esimerkiksi useat Venäjän rautateiden Moskovasta, Smolenskista tai Pietarista Keski-Eurooppaan suuntautuvista junavuoroista kulkevat Oršan, Minskin, Baranavitšyn tai Brestin kautta. Myös Vilnasta on useita päivittäisiä junavuoroja Minskiin ja osasta junista jatkaa esimerkiksi Homelin tai Mahiljoun kautta. Osa näistä ulkomaan reiteistä on Valko-Venäjän rautateiden operoimia. Koska Kaliningrad–Moskova-juna ajaa Minskin kautta, radan varren kaupungeista kuten Liettuan Kaunaksesta pääsee junalla Valko-Venäjälle. Myös Riiasta on suora junayhteys Minskiin.


title: Belaruskaja tšyhunka

text: "Katso myös: Luettelo Valko-Venäjän rajanylityspaikoista"


title: Kapinatyöläinen

text: Kapinatyöläinen on vuonna 1989 perustettu suomalainen anarkistinen mielipidelehti, joka ilmestyy kaksi kertaa vuodessa. Julkaisemisesta vastaa toimituskollektiivi, eikä sillä ole nykyään vastaavaa päätoimittajaa. Lehden verkkosivuilla Kapinatyöläistä luonnehdistaan anarkistiseksi työväenlehdeksi, joka haluaa innostaa toimintaan vapaudellisen ja hierarkiattoman yhteiskunnan puolesta.


title: Kapinatyöläinen

text: Kapinatyöläisellä on ollut useita kymmeniä toimittajia, mutta monet artikkeleista on julkaistu salanimillä tai anonyymisti, koska yksittäisiä henkilöitä ei haluta korostaa. Omalla nimellään ovat kirjoittaneet muun muassa Jani Saxell, Ari Vakkilainen, Nalle Virolainen ja Antti Rautiainen.


title: Kapinatyöläinen

text: Kapinatyöläisen ensimmäinen numero ilmestyi keväällä 1989. Perustajat olivat Suomen Anarkosyndikalistisen Liiton (myöh. Suomen anarkistiliitto) aktiiveja, mutta lehti oli järjestöstä riippumaton itsenäinen julkaisu. Alkuvuosinaan se omaksui vaikutteita brittiläisestä "Class War" -lehdestä, joka tunnettiin populistisesta ja räävittömästä retoriikastaan. Nimen esikuva oli Australiassa 1980-luvulla ilmestynyt anarkistinen lehti "Rebel Worker". Lehden painos oli aluksi 500 kappaletta, mutta se nostettiin myöhemmin tuhanteen. 1990-luvulla Kapinatyöläinen oli kulttuuri-, mielipide- ja tiedelehtien liitto Kultin jäsen.


title: Kapinatyöläinen

text: Alkuvuosina lehdessä esitettiin usein poliitikoille ja yritysjohtajille tarkoitettuja humoristisia uhkauksia, jotka herättivät pahennusta. Kapinatyöläisessä kirjoitettiin muun muassa valtiovarainministeri Iiro Viinasen pään leikkaamisesta, ”jos jotain leikataan, leikataan Iirolta pää”, ja Raimo Ilaskivelle hirttoköydella annettavasta ”korotuksesta”. Humoristinen ja alatyylinen kieli kuitenkin muuttui asiatyylisemmäksi jo 1990-luvun alkupuolella.


title: Kapinatyöläinen

text: Vuonna 1997 Kapinatyöläiseen kirjoittanut henkilö joutui oikeuteen epäiltynä rikokseen yllyttämisestä. Lehdessä oli kaksi vuotta aikaisemmin julkaistu artikkeli, jossa annettiin neuvoja sabotaasin tekemiseen. Poliisin kuultavina olivat myös Kapinatyöläisen painopaikan, Kultti ry:n sekä lehteä myyneen Akateemisen kirjakaupan edustajat. Asia kytkettiin osaksi niin sanottua ”suurta aktivistioikeudenkäyntiä”, vaikka kirjoitus ei liittynyt mitenkään muihin käsiteltävänä olleisiin tapauksiin. Lopulta käräjäoikeus hylkäsi syytteen, koska artikkelissa mainittuja tekoja ei ollut kriminalisoitu.


title: Kapinatyöläinen

text: Vuosina 2001–2005 lehden kannessa käytettiin nimeä ”Kapis”, mutta se muutettiin jälleen Kapinatyöläiseksi lukijapalautteen johdosta.


title: Nothing Less

text:
Nothing Less on alankomaalaisyhtye Krezipin ensimmäinen studioalbumi. Vuonna 2000 julkaistu albumi menestyi hyvin sekä Alankomaissa, jossa se nousi kymmeneksi viikoksi Album Top 100 -albumilistan kärkeen, että Belgiassa, jossa se oli Flanderin Ultratop 50 -albumilistan kärjessä viisi viikkoa.
Albumilta julkaistiin singleinä kappaleet ”Won't Cry”, ”I Would Stay”, ”All Unsaid” ja ”Everything and More”. Parhaiten näistä menestyi ”I Would Stay”, joka oli kahdeksan viikkoa Alankomaiden Mega Top 100 -singlelistan sijalla kaksi ja viisi viikkoa Flanderin Ultratop 50 -singlelistan kärjessä. Lähde:


title: Juan Carlos Mandiá

text: Juan Carlos Mandiá Lorenzo (s. 17. tammikuuta 1967 Alfoz, Espanja) on espanjalainen jalkapallovalmentaja ja entinen pelaaja. Hän toimii espanjalaisseura Sabadellin päävalmentajana.


title: Juan Carlos Mandiá

text: 16-vuotisella pelaajaurallaan Mandiá edusti muun maussa Real Madrid Castillaa ja pelasi myös kaksi ottelua seuran edustusjoukkueessa. Muita seuroja hänen urallaan olivat Espanyol, Celta Vigo, Logroñés, Toledo ja Córdoba. Mandiá pelasi yhteensä 89 pääsarjaottelua, joissa ei syntynyt maaleja.


title: Juan Carlos Mandiá

text: Mandiá aloitti valmentamisen kaksi vuotta myöhemmin pelaajauransa päätöksestä. Kaudella 2004–2005 hän valmensi Hérculesia, joka kauden päätteeksi onnistui nousemaan sarjaporrasta korkeammalle Segunda Divisióniin. Kauden 2006–2007 Mandiá toimi päävalmentaja Míchelin apulaisvalmentajana Real Madridin reservijoukkueessa. Joukkue tippui kauden jälkeen Segunda División B:hen.


title: Juan Carlos Mandiá

text: Seuraavalla kaudella 2007–2008 Mandiá otti päävalmentajan vastuun joukkueessa, joka jäi lopulta vain pisteen päähän nousukarsinnoista Segunda Divisióniin. Kesäkuussa 2009 Mandiá nimettiin maan pääsarjaseura Racing Santanderin päävalmentajaksi. Kausi ei lähtenyt Racingin osalta hyvin käytiin ja Mandiá erotettiin päävalmentajan tehtävistä 9. marraskuuta 2009.


title: Juan Carlos Mandiá

text: 27. syyskuuta 2010 hänet nimettiin maan pääsarjasta Primera Divisiónista edelliskaudella tippuneen Tenerifen päävalmentajaksi. Hän korvasi tehtävässä potkut saanneen Gonzalo Arconadan. Hänen pestinsä joukkueen peräsimessä ei kuitenkaan kestänyt kuin neljän kuukauden verran, Tenerifen majailtua yhä sarjataulukon häntäpäässä. Mandián erottamisesta ilmoitettiin 23. tammikuuta 2011.


title: Juan Carlos Mandiá

text: 22. kesäkuuta 2011 Mandiá palasi Hérculesin päävalmentajaksi.


title: Vertemati

text: VOR ("Vertemati Offroad Racing") on italialainen moottoripyöränvalmistaja. Veljekset Alvaro ja Guido Vertemati perustivat yrityksen vuonna 1998.


title: Platonov (näytelmä)

text: Platonov () on Anton Tšehovin esikoisnäytelmä, joka kuitenkin julkaistiin vasta vuonna 1923 postuumisti. Se on venäläisversio Don Juan -teemasta.


title: Platonov (näytelmä)

text: Tšehov kirjoitti "Platonovin" vuonna 1878, mutta sitä ei esitetty ja se painui unohduksiin. Se löytyi sattumalta Moskovasta 1920 ja julkaistiin kolme vuotta myöhemmin. Näytelmä tunnetaan myös nimillä "Isättömyys" ja "Näytelmä ilman nimeä", sillä alkuperäisen nimen sisältänyt käsikirjoituksen kansilehti ei ole säilynyt.


title: Platonov (näytelmä)

text: Näytelmän päähenkilö on Mihail Platonov, illuusionsa menettänyt koulumestari, joka viettelee tahattomasti kaikki kohtaamansa naiset. Tapahtumat sijoittuvat hehkeän lesken omistamalle maatilalle, jonne laaja joukko ihmisiä kokoontuu. Ympäristössä, henkilöissä ja tematiikassa on jo viitteitä Tšehovin myöhempiin suuriin näytelmiin, vaikkakin "Platonov" on näitä komediallisempi ja runsastyylisempi.


title: Platonov (näytelmä)

text: Nikita Mihalkov ohjasi näytelmän pohjalta elokuvan "Keskeneräinen sävelmä mekaaniselle pianolle" 1977. Suomessa näytelmä on saanut ensiesityksensä Kansallisteatterissa 2009 .


title: Fabian Tillanen

text: Fabian Tillanen (8. toukokuuta 1895 Mäntyharju – 16. syyskuuta 1976 Heinola) oli suomalainen poliitikko. Hän edusti SKDL:ää.


title: Fabian Tillanen

text: Tillanen toimi vuoden ajan, toukokuusta 1947 heinäkuuhun 1948, kansanedustajana Mikkelin läänin vaalipiiristä. Hän nousi eduskuntaan varaedustajan paikalta, kun Toivo Järvinen oli kuollut kesken vaalikauden. Tillanen oli eduskunnan talousvaliokunnan jäsen. Hän vaikutti poliittisella urallaan myös Heinolan maalaiskunnan kunnallispolitiikassa, kunnanvaltuuston ja kunnallislautakunnan jäsenenä.


title: Fabian Tillanen

text: Tillanen oli ammatiltaan maanviljelijä. Hän toimi myös maallikkotuomarina, lautamiehenä, ja sai herastuomarin arvonimen.


title: Fabian Tillanen

text: Tillasen vanhemmat olivat mäkitupalainen Kalle Tillanen ja Anna Kaisa Mikontytär. Hänen puolisonsa oli Eeli Maria Kalso, jonka kanssa hän avioitui vuonna 1925.


title: Marcin Mroziński

text: Marcin Mroziński (s. 26. syyskuuta 1985 Inowrocław) on puolalainen näyttelijä, laulaja ja juontaja. 14. helmikuuta 2010 Mroziński voitti Puolan euroviisukarsinnan ja hän edusti maataan Oslon Euroviisuissa 2010 kappaleella "Legenda". Kappale ei kuitenkaan päässyt kilpailun semifinaalista jatkoon.


title: Marcin Mroziński

text: Marcin Mroziński MySpacessa


title: Sipi

text: Sipi on suomalainen miehen etunimi. Nimi on suomalainen muunnelma germaanisesta nimestä Siegfried, joka on yhdistetty voittoa (Sieg) ja rauhaa (Fried) tarkoittavista sanoista ja tunnetaan parhaiten Niebelungin laulun sankarin nimenä. Samaa alkuperää on myös nimi Sippo.


title: Sipi

text: Vuoden 2009 loppuun mennessä nimi Sipi on Suomessa Väestörekisterikeskuksen tietojen mukaan annettu 206 miehelle ja alle 20 naiselle.


title: Sippo

text: Sippo on suomalainen miehen etunimi. Nimi on suomalainen muunnelma germaanisesta nimestä Siegfried, joka on yhdistetty voittoa (Sieg) ja rauhaa (Fried) tarkoittavista sanoista ja tunnetaan parhaiten Niebelungin laulun sankarin nimenä. Samaa alkuperää on myös nimi Sipi.


title: Sippo

text: Vuoden 2009 loppuun mennessä nimi Sippo on Suomessa Väestörekisterikeskuksen tietojen mukaan annettu 87 henkilölle.


title: Noidan loitsu

text: Noidan loitsu () on Cliff McNishin vuonna 2000 ilmestynyt varhaisnuorten fantasiaromaani. Noidan loitsu on ensimmäinen osa samannimisessä trilogiassa.


title: Noidan loitsu

text: Teos kertoo Rachelista ja hänen pikkuveljestään Ericistä, jotka kaapataan autotallin seinän läpi noidan hallitsemalle Ithrea-planeetalle. Uudessa, harmaassa Rachel huomaa, että hänellä on taikavoimia, hän osaa muun muassa lentää, luoda asioita ja vaihtaa olomuotoaan. Dragwena lumoaa Rachelin, koska Erikillä ei ole taikavoimia mutta pian sisaruksille selviää noidan todellinen luonne, kun he kuuleat ennustuksesta. Rachel ja Erik pakenevat noidan palatsista ja päättävät kukistaa tämän. Asiaa kuitenkin vaikeuttaa se, että Dragwena on istuttanut Racheliin taikuuden, joka muuttaa Rachelin noidan kaltaiseksi. Selviää kuitenkin, että Erikillä on toisenlaisia taikavoimia. Hän pystyy kumoamaan kaikki taikuudet mutta ei pysty pysäyttämään Rachelin muutosta. Rachel ja Erik saavat avukseen sarreenit ja Larpskendian, velhon, joka on alun perin sulkenut Dragwenan planeetalle mutta Larpskendia ei voi itse tulla planeetalle vaan Rachelin ja Ericin on selvittävä ilman häntä.


title: Noidan loitsu

text: Suomen Tolkien-seuran "Legolaksen" arvostelijan mukaan kirjan perusjuoni on outo kyhäelmä, joka toistaa fantasiakirjallisuuden kliseitä joka käänteessään. Muuta sisältöä kuin vauhdikasta seikkailua kirjassa ei ole. Henkilöhahmot ovat yksiulotteisia ja koko kirjaa leimaa malttamattomuus.


title: Noidan loitsu

text: The Guardian on kuitenkin kehunut teosta tarraavaksi ja The Times kuvasi kirjan maailmaa eläväksi ja maagisten mahdollisuuksien täyttämäksi. Kirjailijaa on myös verrattu Philip Pullmaniin ja C.S.Lewisiin. kirjan.


title: Alexandre Bilodeau

text: Alexandre Bilodeau (s. 8. syyskuuta 1987) on kanadalainen freestylehiihtäjä, lajinaan kumparelasku. Hän on voittanut kaksi olympiakultaa, kolme maailmanmestaruutta, kaksi MM-hopeaa, maailmancupin kokonaiskilpailun, kumparelaskun maailmancupin ja 19 maailmancupin osakilpailua. Maailmancupissa Bilodeau kisasi ensimmäisen kerran joulukuussa 2005.


title: Alexandre Bilodeau

text: Ensimmäisissä olympiakisoissaan Torinossa 2006 Bilodeau oli kumparelaskussa 11:s. Vancouverissa vuonna 2010 Bilodeau voitti kultaa Cypress Mountainilla lasketussa kisassa. Kultamitali oli Kanadan ensimmäinen omalla maaperällä saavutettu olympiavoitto, sillä vuoden 1976 Montrealin kesäolympialaisissa ja vuoden 1988 Calgaryn talviolympialaisissa Kanada oli jäänyt ilman kultamitaleita. Hän uusi kullan Sotšin olympialaisissa 2014. Bilodeau oli ensimmäinen kumparelaskija, joka onnistui voittamaan olympiakultaa kaksissa peräkkäisissä olympialaisissa.


title: Alexandre Bilodeau

text: Ensimmäisen maailmanmestaruutensa Bilodeau voitti vuonna 2009 Inawashirossa lasketussa parikumparelaskussa. Toinen maailmanmestaruus tuli parikumpareista Deer Valleyssa 2011. Samoissa kisoissa hän voitti hopeaa kumparelaskussa. Vossin MM-kilpailuissa 2013 hän voitti jälleen parikumpareiden maailmanmestaruuden ja sai hopeaa kumparelaskussa.


title: Alexandre Bilodeau

text: Bilodeau voitti maailmancupin kokonaiskilpailun ja kumparelaskun maailmancupin kaudella 2008–2009. Hän sijoittui kokonaiskilpailussa toiseksi kausilla 2012–2013 ja 2013–2014 sekä kolmanneksi 2010–2011. Kumparelaskun cupissa hän on ollut toinen 2005–2006, 2010–2011, 2012–2013 ja 2013–2014 sekä kolmas 2006–2007.


title: Ossian Grotenfelt

text: Karl Herman Ossian Grotenfelt (10. marraskuuta 1848 Viipuri – 14. kesäkuuta 1910 Helsinki) oli suomalainen filosofian tohtori ja lyseon lehtori.


title: Ossian Grotenfelt

text: Grotenfeltin vanhemmat olivat hovioikeudenneuvos Nils Karl Elias Grotenfelt ja Ottiliana Johanna Crusell. Hän valmistui filosofian kandidaatiksi ja maisteriksi 1873 sekä lisensiaatiksi ja tohtoriksi 1879. Grotenfelt toimi Mikkelin lyseon vt. lehtorina 1877, Kuopion lyseon latinankielen lehtorina 1881–1884 sekä Porvoon lyseon lehtorina 1884–1910. Hän oli lisäksi Porvoon kansakoulujen tarkastajana 1885–1890. Grotenfelt oli Kuopion kaupunginvaltuutettuna 1883–1884 ja Porvoon kaupunginvaltuutettuna 1891–1910.


title: Ossian Grotenfelt

text: Grotenfelt oli naimisissa vuodesta 1874 Anna von Wrightin kanssa.


title: Karl Alexander Cajander

text: Karl Alexander Cajander (6. helmikuuta 1848 Mynämäki – 8. tammikuuta 1911) oli suomalainen rehtori ja kotiseutuhistorioitsija.


title: Karl Alexander Cajander

text: Cajanderin vanhemmat olivat kanttori Nils Alexander Cajander ja Gustava Wilhelmina Gallen. Hän pääsi ylioppilaaksi 1866 ja valmistui filosofian kandidaatiksi 1873. Cajander toimi Uudenkaupungin reaalikoulun (myöh. alkeiskoulun) luonnontieteen ja matematiikan kollegana ja rehtorina 1875–1911.


title: Karl Alexander Cajander

text: Cajander oli naimisissa vuodesta 1875 Anna Mathilda Alleniuksen kanssa. Heidän poikiaan olivat professori sekä pääministeri Aimo Kaarlo Cajander ja maataloustieteilijä, professori Eino Cajander (1882–1928).


title: Kuolan niemimaan komit

text: Kuolan niemimaan komit () ovat Kuolan niemimaalle 1800–1900-lukujen vaihteessa muodostunut komiryhmä. Etniseltä alkuperältään he ovat ižmalaisia.


title: Kuolan niemimaan komit

text: Ensimmäiset komit muuttivat saamelaisten asuttamalle Lovozeron pogostalle Ižman ja Petšoran seudulta vuonna 1887. Jo vuonna 1915 he muodostivat enemmistön Lovozeron asukkaista. Muuton tärkeimpänä syynä oli porojen laidunmaiden ehtyminen. 1910–1920-luvuilla komit perustivat Ponoi-joelle Ivanovkan, Krasnoštšeljen, Kanevkan ja Oksinon kylät. Muuttoliike jatkui 1920-luvun loppuun saakka.


title: Kuolan niemimaan komit

text: Kuolan komien perinteisiä elinkeinoja ovat poronhoito sekä vähäisemmässä määrin karjanhoito ja maanviljely. Vuonna 1989 heitä oli yli 2 000 henkeä. Eniten komeja oli Lovozeron ja Krasnoštšeljen kylissä. Nykyään poronhoidon ja maatalouden merkitys on vähentynyt voimakkaasti. Seka-avioliittojen yleistymisestä huolimatta ryhmän etninen identiteetti on melko vahva ja komin kielen taito kohtalainen. Yhteyksiä Komin tasavaltaan ryhdyttiin solmimaan uudestaan 1980–1990-lukujen vaihteessa.


title: Kuolan niemimaan komit

text: Vuoden 2002 väestönlaskennan mukaan Murmanskin alueella asui 2 200 komia, joista 1 100 piti itseään ižmalaisina.


title: Gustaf Cygnaeus

text: Gustaf Alexander Cygnaeus (24. joulukuuta 1851 Helsinki – 1. huhtikuuta 1907 Turku) oli suomalainen Turussa vaikuttanut lyseon lehtori, toimittaja ja taiteenharrastaja.


title: Gustaf Cygnaeus

text: Cygnaeuksen vanhemmat olivat pataljoonansaarnaaja Per August Cygnaeus ja Augusta Beata Ringbom. Hän pääsi ylioppilaaksi 1868 ja valmistui filosofian kandidaatiksi 1873. Cygnaeus toimi Turun ruotsalaisen klassillisen lyseon apulaislehtorina 1877–1889 ja lehtorina 1889–1907. Hän perusti Turkuun Åbo Tidning -lehden ja oli sen päätoimittaja 1885–1906. Cygnaeus oli mukana perustamassa Turun ruotsalaista teatteria ja Turun taideyhdistystä. Hän oli taideyhdistyksen puheenjohtaja 1891–1907.


title: Gustaf Cygnaeus

text: Cygnaeus oli naimisissa vuodesta 1889 näyttelijä Sofia Wilhelmina Backlundin kanssa.


title: Kotšovo

text: Kotšovo (, komipermjakiksi Кöч, "Kötš") on kylä, maalaiskunta sekä Permin aluepiirin Permin Komin piirikuntaan kuuluvan Kotšovon piirin hallinnollinen keskus. Se sijaitsee Kosan sivujoen Sepolin varrella 75 kilometriä Kudymkarista pohjoiseen. Asukkaita on 3 400 henkeä (vuonna 2002).


title: Kotšovo

text: Kylä mainitaan ensimmäisen kerran vuonna 1848. Sen nimi peustuu komipermjakin kutsumanimeen "Köč" (”Jänis”). Vuonna 1878 Kotšovosta tuli kirkonkylä ja vuonna 1926 Kotšovon piirin keskus.


title: Kotšovo

text: Kotšovossa toimii maatalousyritys, meijeri, puunhankintaa ja -jalostusta harjoittavia yrityksiä sekä rakennusyrityksiä. Kylässä on ala- ja keskikoulu, lasten luomistyön keskus, taidekoulu, kulttuuritalo, kaksi kirjastoa ja piirisairaala.


title: ART360

text: Art360 on valtakunnallinen hanke, jonka tavoitteena on lisätä käytännönläheistä managerointi- ja liiketoimintaosaamista kuvataiteessa. Hanke alkoi 1.8.2008 ja sen on tarkoitus jatkua ainakin vuoden 2011 toukokuun loppuun.


title: ART360

text: Hanke pyrkii luomaan valtakunnallisen kuvataiteen yhteistyöverkoston, joka luo uusia liiketoimintamalleja edistämään kuvataiteen roolia yhteiskunnan eri alojen kehittäjänä.Hanketta rahoittavat muun muassa Euroopan Sosiaalirahasto sekä Helsingin, Kankaanpään, Oulun, Porin ja Tampereen kaupungit. Yhteistyökumppanina on Ars Libera (Kuopio).


title: ART360

text: Tampereella ja sen lähiympäristössä pyritään ensisijaisesti kehittämään kuvataiteilijoiden ja yritysten välistä yhteistyötä. Alueella toimiva kuvataiteen manageri kehittää uusia yhteistyötapoja sekä yhteisen kielen kuvataiteen ja yritysmaailman välille. Yritysten virkistyspäivät- tyyppisten esimerkkitapausten kautta manageri pyrkii luomaan yhteistyömalleja, joita muutkin voivat soveltaa.


title: ART360

text: Satakunnan ammattikorkeakoulu koostaa kuvataiteilijan liiketoimintaosaamista tukevan verkko-oppimiskokonaisuuden hankkeen verkkosivustolle. Aineisto pohjautuu hankkeen aikana järjestettyihin koulutuksiin.


title: ART360

text:
SAMKin tarkoituksena on myös kertoa kuvataiteen ja yritysten välisestä yhteistyöstä erilaisten esimerkkitapausten kautta yrityksille.
Case Rantatie on kuvataiteen ja matkailun yhdistävä esimerkkitapaus, jossa on tavoitteena selvittää kuinka kuvataiteilija voi olla mukana tietyn alueen matkailutunnettuuden lisäämisessä.


title: ART360

text: Tavoitteena on kouluttaa visuaalisten alojen edustajia tuotteistamaan ja liiketoiminnallistamaan oman alansa tuotteita ja palveluita ja synnyttää uusia yhteistyöverkostoja. Myös manageritoiminnan ja tuotteistamisen koulutusta järjestetään. Tavoitteena on myös kouluttaa kuvataiteilijoita ja muotoilijoita ammattimaistamaan ja kansainvälistämään toimintaansa. Kuvataiteen palvelujen tuotteistamisen voi ymmärtää myös kuvataiteen palvelujen saavutettavuutena. Liiketoiminnallistaminen puolestaan tarkoittaa taiteilijan ammatissa toimimisen edellytysten parantamista.


title: ART360

text: Hankkeessa kehitetään verkkomatrikkelia liiketoiminnan apuvälineeksi. Tietokantaan lisätään uusia ominaisuuksia siten, että yleisö ja ammattilaiset pystyvät paremmin hyödyntämään tietokantaa taidetta hankkiessaan. Lisäksi hankkeessa laaditaan tietopankki hyvistä sopimuskäytänteistä sekä mallisopimuksia, joita taiteilijat ja muut alan toimijat voivat hyödyntää liiketoiminnassaan.


title: ART360

text: Kuvan digitaalinen käyttö ja tekijänoikeus -osahankkeessa laaditaan kuvataiteen tekijänoikeus -tietopankki, joka palvelee käytännönläheisesti eri käyttäjäryhmiä ja kuvataiteilijoita. Tietopankki keskittyy tarjoamaan tekijänoikeustietoa osana liiketoimintaosaamista.


title: ART360

text: Hankkeessa järjestetään koulutusta kuvan digitaalisen käytön ja tekijänoikeuksien alalta sekä kuvataiteilijoille että kuvataiteen käyttäjätahoille. Koulutuksessa käsitellään muun muassa valokuvan metadataa, kuvataiteen teosten digitaalista valokuvaamista, kuvien digitaalista jakelua ja siihen liittyviä tekijänoikeudellisia kysymyksiä. Koulutusta järjestetään eri paikkakunnilla ja koulutuksesta tiedotetaan yhteistyössä hankkeen muiden toimijoiden kanssa.


title: ART360

text: Kuvan digitaalinen käyttö ja tekijänoikeus- koulutusmateriaalista kehitetään virtuaalinen oppimateriaali yhteistyössä Satakunnan ammattikorkeakoulun kanssa.


title: ART360

text: Taidemaalariliiton osaprojektin tarkoituksena on luoda pohjaa monipuoliselle yhteistyölle kuvataiteen hankinnoista vastaavien henkilöiden ja kuvataiteilijoiden välillä. Projekti pyrkii luomaan toimivia malleja taiteenhankintaan ja vahvistamaan sellaisia rakenteita, jotka edistävät taidehankintoja ja kuvataiteeseen liittyvää yhteistyötä eri toimijoiden kesken.


title: ART360

text: Onnistuneen taiteen hankintaprojektin edellytyksenä on usein se, että kuvataiteilijoiden luova panos voitaisiin ottaa rakennusten ja ympäristön suunnittelussa mahdollisimman varhaisessa vaiheessa käyttöön. Tämä onnistuu muun muassa rakennuttajien, arkkitehtien ja kuvataiteilijoiden välisellä yhteistyöllä.


title: ART360

text: Suomessa on monia hienoja esimerkkejä hyvin onnistuneista rakennusprojekteista, joissa kuvataide on keskeisesti ollut mukana. Niitä tarvitaan lisää. Kutsumme kaikki taidehankinnoista kiinnostuneet vuoropuheluun kanssamme.


title: ART360

text: Osaprojektissa laaditaan internetin kautta käytettävä Taiteenhankintamalli, joka tarjoaa taiteenhankkijalle ja taiteilijalle tarpeellista tietoa ja apua taiteenhankintaprosessiin.


title: ART360

text: Helsingin taiteilijaseura vastaa ART360.fi portaalin toteutuksesta. Portaali on hankkeen yhteinen informaation levityspalvelu taiteen ammattilaisille ja taiteen ostajille. Kuvataiteen ammattilaisille portaaliin kootaan ammatissa toimimista ja taiteen levittämistä auttavaa tietoa ja käytänteitä. Yleisölle ja ostajille portaali tarjoaa hyviä ohjeita, käytäntöjä ja esimerkkitapauksia taiteen käyttömahdollisuuksista ja hankkimisesta niin yrityksiin, julkisiin tiloihin kuin yksityiselle kuluttajallekin. Hankkeen sisällä Helsingin Taiteilijaseura vastaa portaalin käytön opetuksesta hankkeen osatoimijoille.


title: ART360

text: Kuvataiteilijoille toteutetaan koulutusta verkko-osaamisesta ja tietoverkkojen käytöstä markkinoinnin välineenä netti-iltapäivien muodossa.


title: ART360

text: Sähköistä kaupankäyntiä kehitetään taidelainaamotoimintaa varten. Hankkeen puitteissa tuotetaan lainaamotoimintaa soveltuva sähköisen kaupankäynnin malli.


title: Buizingenin junaturma

text: Buizingenin junaturma tapahtui 15. helmikuuta 2010 Buizingenin kylässä Hallen lähistöllä Belgiassa, kun kaksi paikallisjunaa törmäsi toisiinsa aamulla kello 08:28 paikallista aikaa. Noin 15 kilometriä Brysselin lounaispuolella tapahtuneessa onnettomuudessa menehtyi eri lähteiden mukaan mukaan 12–25 henkeä ja 55 loukkaantui vakavasti. Onnettomuuspäivänä viranomaiset vahvistivat kymmenen kuollutta, mutta myöhemmin uhrien määräksi ilmoitettiin 18.


title: Cypress Mountain

text: Cypress Mountain on hiihtokeskus West Vancouverissa, Kanadassa. Keskus sijaitsee noin 30 minuutin ajomatkan päässä Vancouverista pohjoiseen.


title: Cypress Mountain

text: Hiihtokeskus sijoittuu pääasiassa kahden vuoren, 1440 metriä korkean Mt. Strachanin ja 1200 metriä korkean Black Mountainin, ympärille. Hiihtokeskuksessa on 53 alppihiihtorinnettä ja 19 kilometriä maastohiihtolatuja.


title: Cypress Mountain

text: Cypress Mountain oli yksi 2010 talviolympialaisten suorituspaikoista. Siellä kilpailtiin kaikki freestyle- ja lumilautailulajit.


title: Cypress Mountain

text: Nimestään huolimatta alueella ei ole Cypress Mountain -nimistä vuorta, vaan se sijaitsee 24 kilometriä hiihtokeskuksesta itään.


title: Zhang Yalin

text: Zhang Yalin (; 19. huhtikuuta 1981 Dalian – 14. helmikuuta 2010 Dalian) oli kiinalainen jalkapalloilija, joka pelasi keskikentällä. Hänen seuransa oli Dalian Shide vuosina 2000–2009. Zhang meni vuonna 2006 naimisiin näyttelijä, malli Jia Ninin kanssa. Parille syntyi tytär. Yalin kuoli lymfoomaan.


title: Wolfson College (Cambridge)

text: Wolfson College on yksi Cambridgen yliopiston 31 collegesta. Se perustettiin alun perin nimellä "University College" vuonna 1965, mutta nimettiin uudelleen Wolfson Foundationin avokätisen lahjoituksen jälkeen vuonna 1973. Wolfson College on tarkoitettu yli 21-vuotiaille opiskelijoille. Tämän vuoksi suurin osa Wolfsonin opiskelijoista suorittaa jatkotutkintoa (mm. "MPhil" ja "PhD"), mutta mukana on myös perustutkinto-opiskelijoita. Kun Cambridgen yliopisto vuonna 1965 poisti säännöistään sekacollegekiellon, Wolfson College oli Clare Hallin ja Darwin Collegen ohella ensimmäisiä Cambridgen collegeja, joka alkoi hyväksyä sekä mies- että naisopiskelijoita.


title: Helsinki bike show

text: Helsinki bike show on rakennettujen ja muunneltujen moottoripyörien ride-in -näyttely, joka on järjestetty Kaivopuistossa vuodesta 2004 lähtien kesäkuun alussa. Yleisöllä on näyttelyyn vapaa pääsy. Näyttelyn järjestää Muunneltujen Moottoripyörien Yhdistys eli MMAF, jonka tarkoituksena on edistää moottoripyörien muuntelua ja rakentamista harrastuksena.


title: Lumilautailu talviolympialaisissa 2010

text: XXI talviolympialaisissa Vancouverissa järjestettiin lumilautailussa kuusi kilpailutapahtumaa. Lumilautakilpailut käytiin Cypress Mountainilla 15.–27. helmikuuta 2010.


title: Lumilautailu talviolympialaisissa 2010

text:
17. helmikuuta
15. helmikuuta
27. helmikuuta
18. helmikuuta
16. helmikuuta
26. helmikuuta


title: Thomas Gordon

text: Thomas Gordon (11. maaliskuuta 1918 – 26. elokuuta 2002) oli yhdysvaltalainen kliininen psykologi. hän oli Carl Rogersin oppilas ja myöhemmin tämän työtoveri. Hänen menetelmäänsä, jonka hän kehitti lasten ja vanhempien välisten suhteiden kohentamiseksi, on myöhemmin kehitetty yleiseksi kommunikaatiomenetelmäksi, jolla ihmisten välisiä suhteita, myös ammatillisia, voidaan parantaa.


title: Thomas Gordon

text: Gordonin menetelmä korostaa toimivaa kommunikaatiota ja ristiriitatilanteiden ratkaisua menetelmällä, jossa molemmat osapuolet voittavat. Siihen kuuluvat myös aktiivinen kuuntelu ja minä-viestintä.


title: Thomas Gordon

text: Gordon kirjoitti yhdeksän teosta.


title: Vladimir Barmin

text: Vladimir Barmin (Владимир Павлович Бармин, 17. huhtikuuta 1909 Moskova, Venäjän keisarikunta – 1993 Moskova, Venäjä) oli neuvostoliittolainen insinööri, joka suunnitteli mm. Baikonurin kosmodromin.


title: Vladimir Barmin

text: Asteroidi 22254 Vladbarmin nimettiin hänen kunniakseen.


title: Girton College

text: Girton College on yksi Cambridgen yliopiston 31 collegesta ja tunnetaan Cambridgen ensimmäisenä naisopiskelijoille tarkoitettuna collegena. Girton College perustettiin vuonna 1869 Hitchinin kylään 30 mailin päähän Cambridgesta nimellä "College for Women". Perustamista oli voimakkaimmin ajamassa Emily Davies. College muutti vuonna 1873 uusiin tiloihin nykyiselle paikalleen, joka sijaitsee kaksi mailia pohjoiseen Cambridgen keskustasta. Etäisyyttä keskustan miescollegeihin pidettiin viktoriaanisten moraalikäsitysten mukaisesti riittävänä. College on saanut nimensä Cambridgen laitamilla sijaitsevasta Girtonin kylästä. Kun Cambridgen yliopiston säännöt vuonna 1948 sallivat yliopiston täysjäsenyyden naisopiskelijoille, Girtonille myönnettiin Newnham Collegen ohella yliopiston täysivaltaisen collegen status. Girton College alkoi hyväksyä miesopettajia vuodesta 1977 ja miesopiskelijoita vuodesta 1979 alkaen.


title: Toni Kurz

text: Toni Kurz (13. tammikuuta 1914 – 22. heinäkuuta 1936) oli saksalainen vuorikiipeilijä, joka menehtyi vuonna 1936 Eiger-vuorella Bernin Alpeilla Sveitsissä. Hän ja hänen toverinsa Andreas Hinterstoißer olivat kiipeämässä yhdessä Willy Angererin ja Edi Rainerin kanssa vuoren jyrkkää pohjoisrinnettä pitkin. Hinterstoißerin loukattua jalkansa seurueen oli käännyttävä takaisin. Paluumatkalla lumivyöry vei Hinterstoißer mennessään ja Angerer kuoli murskauduttuaan kallioon. Ylimpänä roikkunut Rainer tukehtui toveriensa painon alla. Kurz leikkasi irti Angererin ja itsensä välisen köyden ja kiipesi Rainerin luokse jatkaakseen köyttänsä, mahdollistaen laskeutumisen avuksi saapuneen pelastusryhmän luokse. Köydessä ollut solmu esti kuitenkin häntä saavuttamasta pelastajiaan. Kurz kuoli vain muutaman metrin päässä pelastajistaa. Hänen viimeiset sanansa olivat: ""En jaksa enää"."


title: MeeGo

text: MeeGo oli Nokian ja Intelin osin kehitysvaiheeseen jäänyt Linux-pohjainen mobiililaitteiden käyttöjärjestelmä ja ohjelmistoalusta. MeeGo luotiin yhdistämällä Nokian Maemo-alusta ja Intelin kehittämä Moblin. Se tarjoaa tuen sekä ARM- että x86-arkkitehtuureille. MeeGon ensimmäinen versio oli tarkoitus julkaista vuoden 2010 toisella vuosineljänneksellä.


title: MeeGo

text: Nokia ja Intel ilmoittivat hankkeesta Mobile World Congressissa helmikuussa 2010. "MeeGoa" hallinnoi Linux Foundation.


title: MeeGo

text: MeeGon oli tarkoitus toimia Nokian älypuhelinten tulevana käyttöjärjestelmänä mutta 11. helmikuuta 2011 toimitusjohtaja Stephen Elop ilmoitti Nokian tulevien älypuhelinten perustuvan Microsoftin Windows Phone 7 -alustaan. Tämän seurauksena hanke lopetettiin.


title: MeeGo

text: Nokian hylättyä projektin se on jatkunut muissa muodoissa. Tizen-hanke on Intelin uusi projekti yhdessä Samsungin kanssa ja Mer-projekti on Meegoa jatkava yhteisöprojekti.


title: MeeGo

text: MeeGoon perustuvia laitteita on tullut markkinoille muutamia, muiden muassa Nokia N9, Asuksen EEE PC X101 sekä Lenovon IdeaPad S100.


title: MeeGo

text: Syyskuun 2011 lopulla Intel ilmoitti aloittavansa uuden Tizen-mobiilialustan kehittämisen. Yhtenä yhteistyökumppanina on Nokian kilpailija Samsung. Samalla MeeGo-yhteisö kannustaa vanhoja MeeGo-kehittäjiä siirtymään Tizenin pariin.


title: MeeGo

text: Meego-hankkeen yhteisöllisenä jatkumona on Mer-projekti.


title: MeeGo

text: Heinäkuussa 2012 suomalainen Jolla ilmoitti jatkavansa MeeGoa siitä, mihin Nokian N9 puhelin jäi. Jollan käyttöjärjestelmä on nimeltään Sailfish OS ja se pohjaa Mer-käyttöjärjestelmään. Jolla Mobilen johdossa on Nokia N9 -puhelimen kehittäjiä ja suunnittelijoita, jotka ovat lopettaneet Nokialla.


title: O. R. Muuri

text: Ossi Rurik Muuri (14. huhtikuuta 1901 Kotka – 31. lokakuuta 1980 Helsinki) oli suomalainen rakennusmestari ja kirjailija.


title: O. R. Muuri

text: Muurin omaelämäkerrallinen teos "Elin minäkin lapsuuden ja nuoruuden" ilmestyi 1973 Otavan "Kertomus elämästä" -sarjassa. Kirjassa hän kertoi lapsuus- ja nuoruusvuosistaan Kotkassa.


title: Itä-Suomen yliopiston filosofinen tiedekunta

text: Filosofinen tiedekunta on yksi Itä-Suomen yliopiston neljästä tiedekunnasta. Kooltaan se on yliopiston suurin. Tiedekunnassa on noin 3 400 opiskelijaa ja henkilökuntaa yhteensä noin 290. Toimintaa tiedekunnalla on Joensuussa. Savonlinnassa toiminta päättyi keväällä 2018.


text: Tiedekunta luotiin yhdistämällä entiset Joensuun yliopiston humanistinen, teologinen ja kasvatustieteiden tiedekunta sekä psykologia entisestä yhteiskunta- ja aluetieteiden tiedekunnasta.


text: Lähde


title: Ernest (Itävallan arkkiherttua)

text: Ernest (, 15. kesäkuuta 1553 Wien, Itävalta – 12. helmikuuta 1595 Bryssel, Belgia) oli Itävallan arkkiherttua ja Espanjan Alankomaiden kuvernööri 1594–1595. Hän oli Pyhän saksalais-roomalaisen keisarikunnan keisarin Maksimilian II:n poika. Hänen sanottiin olleen huono hallitsija sekä sodassa että rauhassa.


title: Ernest

text: Ernest on miehen etunimi. Nimi on peräisin germaanisen kantakielen "vakavaa" ja "totista" tarkoittavasta sanasta "eornost".


title: Ernest

text: Suomessa nimi Ernest on maaliskuuhun 2017 mennessä annettu 702 ja Ernesti 958 miespuoliselle henkilölle.


title: IHC Leuven

text: IHC Leuven on Belgialainen jääkiekkoseura Leuvenista, joka pelaa maan pääsarjassa Eredivisiessa.


title: Ilta-Maria Ainalinpää

text: Ilta-Maria Ainalinpää (31. lokakuuta 1915 Sievi – 14. tammikuuta 1991) oli suomalainen ompelija ja kirjailija.


title: Ilta-Maria Ainalinpää

text: Ainalinpään omaelämäkerrallinen romaani "Pahansilmän katsoma" ilmestyi 1974 Otavan "Kertomus elämästä"-sarjassa. Romaanin tapahtumat sijoittuivat Sievin Kiiskilänkylään.


title: Arnaud Clément

text: Arnaud Clément (s. 17. joulukuuta 1977 Aix-en-Provence, Ranska) on ranskalainen tennispelaaja. Clémentin korkein sijoitus ATP-listalla on ollut 10 (2.4.2001). Clément on 173 cm pitkä ja painaa 73 kg. Clément aloitti ammattilaisuransa vuonna 1996. Hän asuu tällä hetkellä Genevessa, Sveitsissä. Clément on oikeakätinen pelaaja.


title: Arnaud Clément

text: Clément on voittanut urallaan neljä kaksinpelin ATP-turnausta ja kaksitoista nelinpeliturnausta, joista yksi on Grand Slam-titteli Wimbledonissa 2007. Clément on pelannut voiton lisäksi Australian avointen kaksinpelin finaalissa 2001 ja Australian avointen nelinpelin finaalissa 2008.


title: Veikko Viita

text: Veikko Uljas Viita (s. 8. tammikuuta 1919 Jalasjärvi) on suomalainen kirjailija.


title: Veikko Viita

text: Viidan omaelämäkerrallinen romaani "Iivari vähäpuheinen" ilmestyi 1974 Otavan "Kertomus elämästä" -sarjassa.


title: Pirates (albumi)

text:
Pirates on yhdysvaltalaisen laulaja-lauluntekijä Rickie Lee Jonesin toinen studiolevy vuodelta 1981. Levyn on julkaissut Warner Bros. Records Inc. sarjanumerolla WB 56 816 (BSK 3432) ja sen ovat tuottaneet Russ Titelman ja Lenny Waronker. Levyn äänittäjinä ovat toimineet Lee Herschberg, Loyd Clifft ja Mark Linett ja heidän apunaan Elliot Scheiner, Ken Deane, Stuart Gitlin, Steve Ettinger ja Margaret Gwynne.
Levy on äänitetty Warner Bros. Recording Studiolla Pohjois-Hollywoodissa. Lee Herschberg on miksannut ja masteroinut levyn samalla studiolla. Kappaleista "Skeletons" ja "The Returns" on äänitetty livenä 30. tammikuuta 1980.